190 E 2,6, 1992, W201 - Tauno Mõts\nPraegune kellaaeg: 15-10-2019, 08:12 AM Tere külaline! (Logi sisse — Registreeru)\nMercedes-Benz Eesti Klubi Foorum / Mercedes-Benz sõidukid / Huviliste autod / 190 E 2,6, 1992, W201 - Tauno Mõts\nRE: 190 E 2,6, 1992, W201 - Tauno Mõts\nTuuningul ja tuuningul on vahe, seda minagi. Mullegi meeldivad pigem tagasihoidlikult ja ajastutruult tehtud masinad ja ma oma praktilise meelega ei mõista siiani seda stance-i fancy värki (põhi vastu maad ja rattad lääpas all), kuna see muudab auto sõiduomadused ainult halvemax. Aga mulle ei meeldi see kui tuuningusse üleüldiselt halvustavalt suhtutaxe ja kuuldes sõna tuuning kangastub inimesele just pornotuuning. Tuuningut ja pornotuuningut saab tihtipeale eristada selle põhjal, et esimesel juhul on omanik oma autot muutnud isikupärasemax ja paremax enda vajadustest ja maitsest lähtudes ja hoolimata teiste arvamusest ja teisel juhul on tuuningut tehtud just teiste arvamuse (või sellega vastuollu minemise) ja parasjagu leviva maitsevoolu järgi.\nMis lapselapse poolt tuunitud vanaisa autosse puutub, siis tuuning kipub tihtipeale inimese vanuse ja arenguga muutuma ja kui noores eas kipub see minema pigem sinna pornotuuningu poole, siis vanemax saades, muudetaxe see vahel tagasi ajastutruux või isegi originaalix. See, et vanaisa auto taas kasutusse võetaxe ja selle eest hoolt kantaxe on ju parem variant kui et see kuskil kuuri all lihtsalt ära roostetab ja Kuusakoskisse rändab. Tõsi, tihti satub see auto ka lapselapse käest Kuusakoskisse, aga midagi pole parata, selline on elu, ja kõiki hingi me päästa ei suuda.\nAutoturg on mõnevõrra kahtlase väärtusega ja üldistav näide, kuna vahel võib tuunitud exemplar olla paremini hooldatud ja paremas konditsioonis kui kallima hinnaga müüdav aastaid seisnud ja väikese läbisõiduga originaalkorras auto, millest taas elulooma saamine võib kokkuvõttes kallimax minna kui tuuningu tagasipööramine. Ja kui auto tuunimist vältida vaid sel eesmärgil, et siis püsib hind kõrgem ja hiljem saab kallimalt maha müüa, siis ilmselgelt pole veel omale õiget hobiautot leitud ja tasub antud auto kohe maha müüa ja edasi otsida. Mina ei plaani ühtki oma hobiautodest maha müüa ja tuunin ning korrastan nad täpselt sellisex nagu ma vaimusilmas ette näen, isegi kui see mul 10-20 aastat aega ja auto turuväärtusest kümnetes kordades rohkem raha peax võtma. Kui omanik on rahul oma hobiautoga sellisena nagu see on, siis on tegu kadestamisväärselt õnneliku autoentusiastiga ja tuleb talle vaid palju muretuid kilomeetreid soovida. Mina nii õnnelik veel ei ole ja liigun alles sinna suunas.\nMa ei palu muud kui lihtsalt veidi rohkem tolerantsust ja mõistmist ja veidi vähem üldistamist. Ka tuunija on inimene :P\nMõtlesin, et ma enam sel aastal ei kirjuta, aga miks ka mitte.\nOn see ju ikkagi minu auto teema ja seega olgu siin ära toodud kolm minu tagasihoidlikku mõtet.\nAastad autotööstusettevõtte kvaliteedijuhina ei olnud mu elus küll teab mis stressivaesed, kuid andsid palju kasulikke õppetunde, millest üheks on kindel teadmine, et mida pikemalt Sa räägid või kirjutad, seda rohkem on Su tekstis sõnu või lauseid, millest saab kinni hakata. Sõna on imeline ja keeruline asi ja pole üldse lihtne üht mõtet või lauset nii selgelt ja puhtalt kirja panna, et seda on ühest küljest meeldiv lugeda ning sealjuures kannaks see edasi täpselt selle sisu ja mõtte, mida kirjutaja väljendada soovib. Blaise Pascal on kunagi väidetavalt palunud oma kirjas lugejalt vabandust selle eest, et kirjutas pikalt, kuna tal polnud lühikese kirja kirjutamiseks piisavalt aega. Päris sageli eksin samal põhjusel nurki lõigates minagi ja püüdlustest hoolimata on kahetsusväärselt paljud mu postitused ikkagi liiga pikad. Vigade vastu aitabki vaid lugejate tagasiside põhjal harjutamine. Olen selle võimaluse eest siiralt tänulik.\nSeega asendagem minu eelmises postituses sõna "eranditult" sõnaga "mõningate eranditega" ja kõik saab veel korda.\nTeate, olen päris ausalt juba nii vana inimene, et ei halvusta enam ammu ühtki vaadet või mõtet ja saan aru, et tegelikult ei tea ma maailma asjadest suurt midagi. Kui teaksin kõiki neid asju õigesti, millest mul oma rumal arvamus on, ei istuks ma ilmselt kallil pühapäevaõhtul siin foorumis neid ridu kirjutades, vaid vestleksin oma elulooraamatu autoriga, kes mu kallihinnalised mõtted siis hiljem korralikult kirja paneb.\nMaailm pole mustvalge. Nii palju kui on erinevaid inimesi, on ka erinevaid vaateid, mis parasjagu ühe või teise mätta otsas seistes ongi tõepoolest vääramatult õiged. Tuuning on täiesti eluterve ja sageli ka meistrit ennast arendav tegevus ning tõsiasi, et siinkirjutaja jaoks on järeleaidatud või muudetud autod vähemväärtuslikud, ei tähenda, et ülejäänud 7 miljardit inimest planeedil Maa teisiti arvata ei tohiks. Erinevus rikastab.\nAsjadel ja sealhulgas vanadel autodel on mitu väärtust. Üheks on nende emotsionaalne või sentimentaalne väärtus omaniku jaoks ja see on sageli suurem kui vastava eseme turuväärtus. Omaniku äranägemise järgi muudetud ja parendatud auto on tema silmis täiesti põhjendatult suure väärtusega ning tal ongi selles osas õigus, isegi kui turg sama ei arva.\nVanade asjade turuväärtuse määrab väga sageli kollektiivne mälu ja see, kui palju inimesi vastavat mälu mingi objekti suhtes omab. Kui ühe auto väljatöötamisega oli seotud üks mees, kes selle masina oma garaažis valmis tegi ja sellega siis hiljem poodi, tööle ja koju sõitis, on selle sõiduki turuväärtus vanaks saades väga madal. Teisest küljest, kui ühe auto väljatöötamises osales sadu või tuhandeid inimesi, kes langetasid otsuseid lugematu hulga disainilahenduste, materjalide ja tehniliste lahenduste osas, mis mõjutasid autosid, mida soovisid enesele, tarbisid ja nägid tänaval ning reklaamides miljonid inimesed, on kollektiivne mälu selle sõiduki osas väga tugev. Sarnaselt saab kollektiivne mälu ja emotsioon kinnistatud, kui kellegi pingutuse tulemusel valmib kasvõi ainueksemplar autost, mis jõuab väga väga hea asjana miljonite teadvusesse.\nSiin peitub tõenäoliselt ka põhjus, miks tuunitud auto turuväärtus on kasutatuna enamasti madal hoolimata sellest, et tema seisukord, parameetrid või kasutatud materjalid võivad olla paremad kui originaalilähedasel. Sellist autot ei näidatud meile reklaamides, teda ei liikunud tänavatel ja "sellised nad ei olnud". Ühiskondlikku teadmist ja tuntust ei ole - pole mingit kollektiivset mälu, mis meid selle objektiga seoks ja seega me ei oska teda endale tahta. Võitnuks see auto mõne suurvõistluse, oleks lugu teine, sest see tõestaks tema kvaliteeti vähemalt ühes aspektis ja ta oleks automaatselt ka tahtmist väärt. Samas täiesti tundmatuna turg isegi pigem kardab teda, sest tõenäoliselt ei valmistatud selle auto detaile seeriatootmises, teda ei katsetatud ühtekokku paar miljonit kilomeetrit ja tema kvaliteeti pole keegi peale omaniku kontrollinud. Selle tulemusena ei ole ta turu jaoks väärtuslik, kuigi võib olla omaniku jaoks hindamatu.\nAga mis mina ka kõigest sellest tean. Peaasi, et me kõik naudiksime seda, mis meil on ja seda, mida teeme. Siis ei lähe ka teiste hinnang või turuväärtus meile niiväga korda.\n(selle postituse viimane muutmine: 07-12-2015 01:03 AM Tauno Mõts.)\n07-12-2015 12:49 AM\nVäga osavalt ja täpselt sõnastatud Tauno! Mõistan, et meil on sel teemal veidi erinevad vaated, kuid tundub, et mõningase tahtmise korral mõistame teineteise vaateid ja austame neid. Loodetavasti järgmisel hooajal kohtume mõnel autoüritusel ja saame neid vaateid meeldivamas olustikus hea söögi kõrval arutada. Ei ole välistatud, et saame kumbki oma W201-d kõrvuti panna oma vaadete näitlikustamisex. Senix aga kõike kõige paremat!\n07-12-2015 01:39 AM\nLihtsalt selleks, et sarnased kutsikad teemade hulgas korraks kõrvuti satuksid, võtan paari sõnaga kokku selle auto suve, mis ei ole sedapuhku olnud kuigi aktiivne.\nNimelt sigines noorema generatsiooni pealekasvu tõttu majja kutsikale konkurent, mis sel aastal lõviosa tähelepanust endale on saanud. Kutsikas peab seda nooruse uljust nüüd kuidagi oma soliidsusega tasakaalustama, aga ühele pildile mahuvad konkurendid täiesti vabalt.\nKui juba teemat alustades kurtsin niiskusega mõningast mootori longet tundes, et selle auto küünlajuhtmed ei ole vist eriti head, siis lähemal vaatlusel sai päris selgeks, et nad seda tõesti ei ole.\nKuna auto on pidanud sel hooajal peamiselt vaid tublisti paigal seisma, tahtsin süümepiinade vaigistamiseks tema heaks kasvõi natuke midagi head teha ning kuigi ei olnud ametlikult kutsika aasta, paigaldasin talle muude autodega seotud toimetuste kõrvalt siiski uue Bosch'i juhtmekomplekti. Ta oli selle ju ammu ära teeninud.\nKolmandat korda sel suvel saime kokku lihtsalt järjekordseks garaažide ümbermängimiseks ja jääb loota, et kui järgmisel korral uuesti kohtume, on Münchenist tulenev agressiivne konkurents kuidagi taandunud, sest praegu kipub olukord elupõlise Mercedesehuvilise jaoks juba selgelt kahtlaseks.\nSeniks aga head vanatehnikahooaja lõppu kõigile.\n(selle postituse viimane muutmine: 04-10-2016 03:33 PM Tauno Mõts.)\n04-10-2016 03:30 PM\nKäisime nädalavahetusel pojaga Laitses Youngtimerite kokkutulekul ja oli erakordselt palav, aga samavõrd ilus päev ning keegi teine ei tea kui tohutult hea meel on mul kirjutada seda teksti siin oma kodus, kust meie väljasõit algas ja kuhu see tubli auto mind igasuguste muredeta tagasi on toonud.\nJa kuna mitmete allikate kinnitusel ei jätnud kutsikas meid sel suurüritusel sadade pilkude all häbisse, julgen vist lõpuks oma senise elu raskeima projekti lõppenuks lugeda ja panna kirja kui keeruline see teekond on päriselt olnud.\nSellest tuleb üks pikk jutt.\nVõiks ju arvata, et see kevad tuli teisiti, aga tegelikult saabus 2017 aasta aprill nagu iga teine ja miski ei lubanud aimata, et ta käivitab sündmusteahela, mida siinkirjutaja palju parema meelega vältinuks, kuid mis kõigest hoolimata korraliku õppetunni ja kõike arvesse võttes siiski suhteliselt positiivse lõpplahenduse annab.\nMu autodel on regulaarselt omad aastad, millal nad sõita saavad ja kutsikas näis olevat teenimatult vähe tähelepanu saanud. Seega käivitasin silindrid, tankisin paagi kütust täis, pesin masina puhtaks ning tarbisin järgmised kuu aega seda autot igapäevasõidukina.\nSelle ajaga sai seoses tavapärase Volgasõidu ettevalmistusega korduvalt läbi rallitud suur osa Lõuna-Eestist ja üldiselt olin masinaga rahul ning kiitsin teda igal võimalusel taevani. Isegi kellegi lahke inimese poolt üllatusena tulnud äärmiselt ahvatleva ostupakkumise lükkasin tagasi, sest ma ei olnud siis ega ole täna kindel, et seda autot oleks sama mootori, seisukorra ja varustusega mõistlikus hinnaklassis üldse võimalik asendada. Neid lihtsalt ei ole Saksamaalgi väga palju ja mis on, ei ole enamasti valmis hobiautod.\nOlgu sellega kuidas on, kuid suve algus möödus tõepoolest mängleva kerguse ja kiirusega, sest kutsikas on vaatamata oma võrdlemisi laisale mootorile võrreldes tänapäevasemate polsterdatud ja filtreeritud mullsõidukitega äärmiselt vahetu ja kärme auto ning võimaldab jaburalt agiilset linnasõitu, sest tead peaaegu igal hetkel täpselt, kus on Su rattad ja nurgad ning suudad kõigist aeglasematest kaasliiklejatest ja muudest takistustest mõttekiirusel mööda põigata, kiirendada ja pidurdada. Niimoodi sõidad ja lahendad oma teele jäävaid probleeme hasartmängusõltlasele sarnanedes üha kiiremini ja kiiremini nagu arvutimängus, kuni ühel hetkel Su silmad, mõte ja teod enam koostööd teha ei suuda ja lahenduse leidmiseks on juba liiga hilja...\nHetk enne kokkupõrget sain aru, et mul pole paremat valikut kui vasakpöördeks pidurdanud autole otsa sõita, sest tee oli palistatud ülikõrge äärekiviga ja teine auto on selgelt pehmem valik. Palju muud ma mõelda ega teha ei jõudnud ja suunasin autot lihtsalt nii hästi kui suutsin ning siis käis juba pauk.\n"AAAA!" ja "KURAT KÜLL!" on ainus, mida Sa sellisel hetkel sisimas kahjutundevalust kokkutõmbuvas südames tunned, sest tänu suhteliselt väiksele löögile ei ole Sul ega Su kaasreisijail õnneks muid valusid, mis vaimse piina üles kaaluks.\nMäletan selgelt, et mu esimene reaktsioon oli võti kiiresti süütelukust välja tõmmata ja käest põrandale visata, sest see ei kao sealt ära (autost väljas võiks vabalt kaduda). Seejärel, olles kiirelt silmanud, et mu kaaslasega on kõik ok, tuli kogu oma ahastuses ülikiirelt autost välja hüpata (vaadates siiski küljepeeglist, et see on turvaline) ja veenduda, et auto ei saa mingist jumal teab millisest kogemata tekkida võinud lühisest süttida. Kapoti alla pääsemiseks kangutasin paljaste kätega eest kapotiavamisliigendeid blokeeriva iluvõre, aga vist ei olnud pilt nii hull ja otsustasin ohutulede põlemajäämiseks akuklemmi esialgu mitte lahti ühendada, kuid sellest ei mäleta ma eriti midagi. Mäletan hoopis, et ahastasin veel veidi, kiskusin üles mõned teeääres kasvanud murulibled, kuigi oleksin tahtnud sama teha oma juustega ning kuidagi selle kõige vahel üritasin võimalikult rahuliku näoga veenduda, et eessõitnud autos viibinud perega on kõik korras.\nKeegi ei saanud vigastada ja olukord nägi tõttöeldes palju hullem välja kui ta tegelikult oli, sest õnneks oli mu auto poolraam täpselt eesolevast Fordist mööda mahtunud ning löögi neelasid sujuvalt hästi pehmed plekkdetailid, nagu tuleraam, poritiib ja kapott. Kõik detailid peale vasaku poritiiva ja kapoti olid õiges asendis (jah, isegi parem esimene poritiib), turvapadi jäi loomulikult kinni, tuuleklaas oli terve ja esirehv jäänuks samuti terveks kui tiiva serv teda läbi lõiganud ei oleks. Ja kuigi tiivale kinnituv küljeliist oli löögi tõttu minema lennanud, oli seegi terve ja ei vajanud hiljem isegi värvimist. Eessõitnud Fordi kahjustused ei olnud eriti tõsised ja auto sai vabalt sõitmist jätkata, kuid minu masina transportis järelveetaval autotreileril koju mu vend, kelle mu üliratsionaalselt ja tasakaalukalt tegutsenud abikaasa kõige selle jama ajal kohale oli kutsunud.\nMa ei andesta seda endale iial, et rikkusin ära auto, mille kere oli mu autodest seni kõige paremas korras ning suuremalt jaolt originaalvärvi all. Vannu, nuta, naera või taasta kuidas tahad, teda ei saa enam kunagi endiseks.\n(selle postituse viimane muutmine: 29-07-2019 06:31 PM Tauno Mõts.)\n29-07-2019 06:08 PM\nJama värk aga huvitav lugemine nagu ikka\n29-07-2019 06:36 PM\nAga kui oled pisut rahunenud ja elu üle järele mõelnud, saad aru, et ainus, mida Sa üldse edasi teha saad, on proovida taastada oma auto nii hästi või halvasti nagu vähegi oskad ja loota, et vähemalt ise sellega pärast edasi elada suudad.\nAlgne vaatepilt oli kahtlemata trööstitu. Koheselt nähtavatest suurematest detailidest oli katki:\n- vasak poritiib,\n- vasak esituli ja suunatuli,\n- tulealune liist,\n- rattakoopas asuv logar,\n- radiaator ja\n- paindunud oli ka see plekkpaneel, mis jookseb üle radiaatori ja millele kinnituvad pirkad ja kapoti lukustusmehanism.\nKuid lisaks silmaga nähtavatele kahjustustele tegi ärevaks tõsiasi, et akuklemmi pealetõstmisel mu seni hästitoiminud auto enam ei käivitunud. Ilmselgelt ei pruukinud ta seda teha tänu tõigale, et vasakul ees asub ka mootoriaju, millesse jooksvad juhtmed ja kohe aju kõrval asetsev diagnostikapistik olid viga saanud ning paar juhet üldse katkenud. Halvimal juhul võis ju ka aju ise löögi tõttu kahjustunud olla, kuid ma ei saanud seda silma järgi hinnata ja seetõttu alustasin lihtsamast - võtsin lahti eBay ning tellisin paari hiireklõpsu abil kogu juhtmekimbuga varustatud kasutatud komplektse ja üllataval kombel täpselt 2.6-liitriselt W201 autolt mahakruvitud diagnostikapistiku.\nSee oli päris esimene detail, mille oma auto taastamiseks tellisin, kuid kui ta kohale jõudis ning paki lahti tegin, hakkasin enda sabas tervet juhtmerägastikku kandvat monstrumit silmitsedes pisut tõsisemalt mõtlema, avasin külma õlle ja otsustasin koheselt mitte midagi edasi teha, sest mõtted said otsa.\nOn ju ilmselge, et mitte kedagi teist usaldava kodanikuna demonteerin auto ise ja plekksepp ega värvija enam midagi lahti võtma ei pea. Seega tean ja pildistan üles kõiki neid detaile, mille ise lahti võtan. Aga sellest ju ei piisa, sest vastuseta jääb küsimus, kuidas taastada autot kui Sa ei saa olla kindel, milline ta üldse olema pidi. Mõistagi ei pea ma siinkohal silmas, et milline ta laias laastus olema pidi, sest suuremate osadega on alati lihtne, kuid tähtis on ju ka see, mis moodi ja millises järjekorras (üksteise all või peal) täpselt jooksevad kõik need vasakul ees asuvad juhtmed ja peenikesed vaakumvoolikud, millises asendis peavad olema erinevad klambrid ning mis suunas ja kuidas on paigaldatud juhtmeid hoidvad kaablisidemed. Seda kõike võib muidugi oletada, aga liikunud ja vigastatud detailide puhul päris kindel enam kuidagi olla ei saaks.\nSedasi murelikult mõtteid mõlgutades jõudsin järeldusele, et tegelikult on lahendus väga lihtne - mul on võrdlusmaterjalina lihtsalt üht näppimata 2.6-liitrist kutsikat tarvis. Seega avasin veini ja mobile, sisestasin vajalikud parameetrid ja etskae - TÄPSELT mulle sobiv auto leiduski Saksamaal inimliku hinnaga müügis. Vaevalt ma purjus olin, sest tegin ju ikkagi kiirelt väga subjektiivselt kallutatud kalkulatsioonid, kuid sõltumata kalkulatsioonide tulemustest olin nagunii otsustanud, et isegi kui keegi seda autot mu käest pärast ära osta ei soovi, on mõistlik ta "ära päästa" ja koju tuua ning endale jätta, sest mulle vaatas ekraanilt otsa musta metallikvärvi ja musta nahksalongiga 2.6-liitrine automaatkäigukastiga originaalkorras auto ja täna juba kutsikat klassikaks tembeldavalt turult ei ole üldse lihtne sellise kombinatsiooniga masinat hankida.\nMul on ilmselgelt väga mõistev abikaasa, sest kui paljudes peredes arutataks hoolikalt läbi, kas meil on ikka rohkem tarvis näiteks vannitoaremonti, soojamaareisi või seda, et äsja katki sõidetud hobiautole lisandub veel üks tõsist tähelepanu vajav isend, mille jaoks tuleb rentida järjekordne garaažiboks, ei tekitanud ostuidee mingeid küsimusi. Mäherdune usaldus, sest ma ise polnud kindel milleski peale tunde, et maailma juurde neid ei toodeta ja mulle endale see auto väga meeldib.\nJa nii juhtuski, et mu kutsikas sai endale kergelt väärkoheldud, kuid peaaegu originaalseisukorras kurja kaksikvenna ning minu niigi keerulisest projektist sai korraga kaks.\n29-07-2019 06:40 PM\nKa mina olen aeg ajalt tabanud end mõtlemast teemal- hobiauto ja avarii.\nKui sul on hobiautosid palju, siis ilmselt sõidad nendega igapäevaselt vaheldumisi ja ajad omi asju. Või sõidad neist ühega ja ajad omi asju.\nMa ise oman ainult ühte hobiautot ja olen aru saanud, et linnasõit on avarii suhtes kõrgendatud riskiga.\nSeetõttu katsun linnasõitu vältida ning üritan oma suvised kilomeetrid täis vurada maanteel.\nVõimaluse korral mitte sellistel närvilistel põhimaanteedel nagu Tallinn-Tartu või Tallinn-Pärnu (vahel peab ka seal sõitma), vaid vaiksema liiklusega asfaltkattega kõrvalteedel.\nNäiteks väljasõit Tallinnast Lahemaa rahvusparki mööda väiksemaid teid. Või siis Piibe maanteed pidi Lõuna Eestisse.\nPõhimõtteliselt olin ma nüüd asendanud ühe probleemi kahega, sest egas see mu "uus" kutsikas ju ka mingi prillikivi olnud.\nKuigi auto oli müüja lubadusele vastates tõepoolest originaalvärvi all, selgus lähemal vaatlusel, et peaaegu kõik ta originaalvärviga kaetud kereplekid olid lisaks kaetud ka kriimude ja parklatäketega ning seetõttu oli ainus mõistlik lahendus terve alumine ring üle värvida. See on juba iseenesest terve suur projekt, sest kui kedagi teist ei usalda, tuleb selleks taaskord endal kogu auto lahti võtta ja kokku panna, tellida ja otsida loomulikult terve posu uusi juppe ja kulutada hulk õhtuid olemasolevate detailide puhastamisele ja parendamisele.\nAga juba enne igasuguste töödega alustamist läksid vahetusse autol ees olnud suunatuled, sest valgetega olnuks isegi kriimulise ja pesemata vanatehnikaga piinlik läbi linna sõita.\nEgas sellest muidugi auto veel päriselt korda saanud ja seega ohkasin raskelt, tõmbasin tööriided selga ning alustasin oma järjekordse Mercedese dekomplekteerimist. Autot lahti võttes läks tuju veidi paremaks, sest selgus, et masina kere ei olnud üldse nii roostes nagu ühest Euroopas sõitnud vanast Mercedesest karta võinuks ja pisut tõsisemat taastamist vajaski vaid vasak esimene tõstukiga tõstmiseks mõeldud koht. Üldjoontes oli pilt küll räpane ja kindlasti mitte nagu Jaapanist pärit autodel, kuid minu maitsele siiski pigem hea.\nPõhjust, miks need autod esimeste tõstukipunnide juurest roostetama kipuvad, võib vist sellelt pildilt otsida.\nSamal ajal kui auto kerega tegeleti, sain ise teha muid peatset koostamist ettevalmistavaid töid.\nJa kui masin lõpuks pleki- ja värvitöödest naases, asendusid plekkveljed nagu võluväel märksa nägusamate 8-auguliste originaalvaluvelgedega, kapott sai uue mürasummutuse ja teda toetava amordi, süütejuhtmed ja jagajakaas kattusid tuliuute plastiktoodetega ning standardpaketina läks vahetusse komplekt iluvõreliiste.\nKohatult moodsa Blaupunkti asemel võttis keskkonsoolis taas koha sisse märksa sobivam Becker Europa 2000 ja raske südamega tuli välja vahetada "pisut katki" olnud kõlarid.\nKuna päris originaalkõlareid ei suutnud ma korralikuna isegi eBayst mitme kuu vältel leida, olin sunnitud need asendama täpselt sobiva ja W201 autode jaoks Saksamaal valmistatud alternatiivtootega, mida julgen teistelegi soovitada.\nLisaks on nüüdsest empiiriliselt tõestatud, et mitme Mercedese omamine tekitab tohutut sünergiat, sest lootusetult kinnijäänud elektriantenn sai uue teleskoobi ning annetas organidoonori kombel oma vanas sisus leidunud hammasjõhvi mu W126 auto tagaaknalauas laisalt lebanud rulookardina remondiks.\nLõpuks jäi teha veel tavapärane paarisajaeurone pesu, paigaldada kirsina tordile poleerimise hõlbustamiseks seni paigaldamata tuliuued embleemid ning veljekapslid ja ei kulunud aastatki kui üks vana auto oli oma uueks eluks valmis.\nKõlab tagantjärele muidugi lihtsalt, aga tegelikult jäi aastast puudu täpselt 11 päeva ja nagu vanal autol ikka, leidub ju endiselt asju, mida saaks parendada. Kuid kõik oli läinud nii nagu plaanitud. Mul oli nüüd korralik ja väga sarnane 2.6-liitrine W201 kerega Mercedes võrdluseks olemas ja sain taas keskenduda enda katkisele autole.\n(selle postituse viimane muutmine: 30-07-2019 03:06 PM Tauno Mõts.)\n30-07-2019 01:10 PM\nKõigepealt tuli auto vabastada deformeerunud detailidest ja oma usu taastamiseks uuesti käima saada. Käivitamiseks oli seega tarvis jahutusradiaatorit, sest sellest käib läbi ka automaatkäigukastiõli ja ma tõesti ei soovinud mingite pimedate või muu sellise ajutise ratsimisega tegeleda, vaid teha nii nagu inimesed ikka teevad - minna poodi, osta uued detailid ja need siis auto külge kruvida. Kui uue originaalradiaatori hinna teada sain, mu soovid mõnevõrra muutusid. Nüüd soovisin minna eBaysse, tellida korraliku radiaatori ja selle auto külge kruvida.\nAga see kõik ei ole üldse nii lihte.\nTuli välja, et 2.6-liitrisel autol on kasutusel tänaseks jaburalt haruldane jahutusradiaator (esinduse hind 661 eurot) ning kasutatud originaalosa leidmine nii Eestist kui eBayst näis esmapilgul lootusetu. Aga käivitasin sellegi poolest otsingud ja igaks juhuks hakkasin uurima, mille poolest mu auto veel kuidagi väikese mootoriga masinatest erinev võib olla. Hea, et hakkasin.\n190E 2.6 on pealtnäha kutsikas nagu iga teine, kuid tegelikult on kogu ta esiosa pisut eriline ja sellest tulenevalt defitsiitsemate detailide hankimise vajaduse mõttes ka loomulikult keerulisem. Näiteks kui tavalisi suletud ribidega esistangesid vedeleb peaaegu igal pool lademetes, on avatud ribidega stangeversiooni leidmine märksa ebatõenäolisem, sest seda vist paigaldatigi üldlevinud mudelitest vaid suurema diiselmootoriga ja 2.6-liitrisele bensiinimootoriga autodele. Eks ta pikapeale leiaks ikka, kuid õnneks kannatas mu originaalstange vigastatud kohta üsna lihtsasti remontida ja seega seda detaili tarvis ei läinudki.\nAga lisaks stangele on erinevalt väikese mootoriga autodest tõsisemate hoolduste teostamiseks keevituse asemel hoopis kummaltki poolt kolme poldiga kinnituv ja seetõttu veidi haruldasem see paneel, mis jookseb üle radiaatori ja millele kinnituvad pirkad ning kapotilukk. Ja kuigi erinevalt uuest stangest või radikast pole selle paneeli hind teoreetiliselt kallis, ei saa teda esindusest enam paraku tellida.\nKuna olukord varuosarindel kujunes lihtsa auto kohta oodatust märksa keerulisemaks, tuli mõneks ajaks hoog maha võtta, teha korralik detailinimekiri ja keskenduda vajalike defitsiitsete juppide hankimisele. Ja olgu igaks juhuks ka öeldud, et kuigi kõrval oli teine korralik masin ning mind mitte eriti tundev lugeja võib arvata, et see võinuks teenida ka organidoonorina, ei saanud teise auto küljest midagi ära võtta, sest siis ei oleks ta ju enam komplektne ja korralik, vaid mingi isetehtud auto ja nii lihtsalt ei tehta. Autod peavad olema sellised nagu nad on toodetud ja kui tegu pole just lammutamisele kuuluva vanametalliga, ei ole ükski neist erand ning teda võib teha paremaks, aga mitte kunagi halvemaks.\nOstunimekiri sai pikk, kuid õnneks ei olnud kõik selles leiduv vaid suure mootoriga auto teema ja suurt hulka detaile oli originaalvaruosana võimalik veel isegi esindusest päris mõistliku hinnaga tellida. Näiteks tuleraam, logar, radiaatorilõdvik, õhuvõtu plastikosad jms pudi-padi on kenasti vabamüügis saadaval ning seetõttu sai suur osa probleemist väga lihtsasti lahendatud.\nAga uut kapotti (580 eurot) ja poritiiba (790 eurot) nende hinna tõttu minusugune esindusest naljalt ei telli. Õnneks leidis raskel hetkel appi tulnud ralak oma rikkalikest varudest aastaid tagavarana oma aega oodanud ideaalses korras vasaku originaalporitiiva ja täiesti roosteta kapoti. Iluvõre lubas lahke seltsimees koguni oma isa auto küljest maha kruvida ja kehvemaga asendada ning isegi mu teine kutsikas leidis ta isa auto küljest oma salongi korraliku plastikdetaili, mille katkisemaga asendasime. Võibolla imestab isa siiani, et millise fašistide võlujõuga need jupid ta auto küljes ühe talveööga ära vananesid, aga ma loodan, et ta pole pahane.\nKasutatud korralik kapotialune paneel ja vasak esituli õnnestus leida koguni Eestist ja peab ütlema, et lisaks toidupiltidele võimaldab sotsiaalmeedia kohati ka kasulikke postitusi näha ja jagada.\nSeega jäidki nimekirja endiselt figureerima defitsiitsed varuosad ja need osad, mis sel hetkel veel prioriteetsed ei näinud.\nMa ei liialda kui ütlen, et tegelesin järgmised paar kuud radiaatori leidmiseks igal õhtul järjekindlalt kogu mulle teadaoleva eBayderuumi kammimisega (sealhulgas Kleinanzeigen), kasutades kõiki sünonüüme ja keeli, mida otsimiseks suutsin välja mõelda. Ja niimoodi kulusid päevad ning lõpuks ta ikkagi müüki tekkis ja mu koju ka jõudis. Mul oli nüüd radiaator ja seega sain uuesti käivitamisele mõelda.\nOlles paari õhtu jooksul juhtmetel näpuga järgi ajades parandanud ära katkenud ühendused, mille hulgas oli ilmselt peasüüdlasena ka väntvõllianduri juhe ning asendanud diagnostikapistiku, proovisime lõpuks ühel hämaral talveõhtul pojaga garaažis autot käivitada. Ja vist me mõlema suureks rõõmuks ta tõesti ärkaski ellu! See oli nii äge - ta on küll haavatud, aga siiski elus! Ja selle kõige juures käis mootor ühtlaselt ning pärast käivitumist ei jäänud põlema ükski kontroll-lamp peale esialgu igaks juhuks süsteemist puuduva jahutusvedeliku oma. See tähendas, et ka ABS-i hüdraulikamoodul, mis asub ju samuti vasakul ees sel deformeerunud plekkdetailil, mille esindusest ostsin, oli õnnetusest eluga pääsenud. Palju autosid remontivate inimeste jaoks pole see vist mingi saavutus, aga ma ei tea auto elektroonikast, plokkidest, juhtmetest ausalt midagi ja seega käsitlesime kujunenud olukorda erakorse töövõiduna. Suurest õnnest tegin sellest isegi video, mida ei hakka siia lisama, sest selle vaatamisega ei viitsiks ilmselt keegi tänapäeval aega raisata. Ekraanipilt kõlbab ka. :)\nAuto oli nüüd jälle võtmest käivituv ja jahutusvedeliku ning käigukastiõli normi seadmise järel võis sellega vabalt kasvõi omal jõul plekksepa juurde või siis vähemalt treilerile ja maha sõita.\n(selle postituse viimane muutmine: 31-07-2019 12:52 AM Tauno Mõts.)\n31-07-2019 12:11 AM\nTore näha ja lugeda et ma ei ole üksi oma "hulluses".\nNeed kõlarid - mängivad muidu normaalselt? Mul on enda projektidega sama häda et pappmembraanid vaid "lärtsuvad" ja isegi vaikselt kuulates ei tule sealt normaalset heli. Youngtimercamp sain nii kibekähku läbi et ei jõudnudki uudistama lähemalt. Väga ilus !\n31-07-2019 01:09 PM\nÖelda kasutajale, kelle nimi on audiophile, kas üks väike ja mitte kuigi kallis kõlar mängib hästi või halvasti, on väga riskantne tegevus. Ma ütlen seega nii, et ta kindlasti mängib minusuguse jaoks pettumustvalmistavalt palju paremini kui originaalkõlar, kuid kuna tegu on sellele autole valmistatud ja tõesti täiuslikult sobiva lahendusega ning originaali pole enam võtta, tuleb ta originaalist parema kvaliteediga paraku leppida. :D\nKuid tulles eelviimase mammutpostitusena tagasi mu pooleliolnud projekti juurde, oli meeldivaks arenguks, et plekitöödest tuli auto tagasi juba omal jõul. Pisut rohkem kui aasta pärast avariid taas oma kutsikaga kasvõi korra läbi linna sõita oli peaaegu liigutav. Kapoti värvitoon ei olnud küll päris õige ja kõik oli endiselt puudu ning katki, kuid laias laastus tundus auto peaaegu juba auto nägu, päike säras ja see kõik tegi tuju kuidagi heaks. Tundus, et niimoodi võib temast veel asjagi saada.\nPõhimõtteliselt oleks võinud sõit otse värvija juurde minna, kuid selleks, et olla kindel, et pärast värvimist enam midagi teha ei ole tarvis, käisin läbi ka sillastendist, kus kontrolliti, et miski ei kannatada ei saanud ja silla reguleering õige on. Kõik oli hästi ja seega võis plekitööd edukalt lõppenuks lugeda.\nAutode ehitamise juures on alati kohti, kus õnnestub asi unetutel õhtutel jaburalt keeruliseks mõelda. Näiteks see andmekaart või pirka, mis kapoti alla käib ja mis koos teda kandva paneeliga värvimisele kuulub, on valmistatud alumiiniumist ja tähed on selle sisse pressitud. Kui ta lihtsalt matistada ja uuesti tuimalt üle värvida, muutavad tähed paksema värvikihi tõttu suure tõenäosusega originaalist töntsimaks. Seega tuli vana värv kindlasti eemaldada. Proovisin kangeid keemiaid, kuid see ei andnud tulemust. Värvi maha lihvida ju ka ei saa, sest siis lihvid samuti tähtede teravikud töntsiks. Igasugused liiva-, sooda- jms pritsid tundusid üldse liiga jõulised. Õnneks tuli pähe, et materjale puhastatakse ju ka laseriga. Üks sellist teenust pakkuv töökoda asus siinsamas Tartumaal ja kuna mul oli originaali asenduseks ostetud paneelilt proovimiseks ja laseri seadistamiseks ka teine pirka võtta, viis sõbralik teenusepakkuja need mõlemad ühes ning tagasi sain perfektselt puhta alumiiniumpirka. Laserpuhastus ei olnud mu suureks üllatuseks isegi eriti kallis ja seega on väga tõenäoline, et soovin ja soovitan seda teatud juhtudel ka tulevikus kasutada, sest tulemus on tõesti suurepärane.\nKogu sebimise tulemusena oli auto lõpuks päriselt värvimiseks valmis. Tänu oma vennale ja ta headele tuttavatele leidsin korraliku töökoja, viisin masina selle ukse ette ja võtsin ta argipäevaselt triiksärki ja tänavakingadesse riietatuna ühe tõsisema hommikupoolikuga jälle koost lahti.\nTavaliselt ma tegelen samal ajal kui auto ära on, koostamiseks vajalike asjade ettevalmistamisega, kuid antud juhul oli värvimisele eelnenud aeg sedavõrd pikk, et praktiliselt kõik tundus valmis olevat. Külgekruvimiseks vajalikud varuosad olid riiulil ja need, mida ei olnud (nagu tüüblid, klambrid jms peenem pudi), pidi olema lihtne ja odav jooksvalt esindusest hankida.\nMõne nädala pärast helistati värvitöökojast, et auto on valmis ja võin sellele järele minna. Kuna ma tõesti ei viitsinud muud transporti otsida, läksin sedapuhku ettenägelikult töörõivastes kohale ning panin ta nii palju kokku, et sellega kannatas uuesti läbi linna rahulikuks koostamiseks oma garaaži sõita. Normaalsed töökojad ilmselt panevad auto värvimisjärgselt paari päevaga kokku, sest muidu oleksid nad peagi pankrotis. Mul kulus selleks siiski nädalaid ja valetaksin kui ütleksin, et vahepeal sellest päris tüdinenud ei olnud, seda enam, et tavalise korteriinimesena, kes tavaliselt selliseid asju tegema ei pea, ei ole ka töötingimused just liiga lahedad.\nNo näiteks lähed Sa õhtul peale tööd garaaži ja mõtled, et paned täna kapoti kokku. Iluvõret loomulikult veel mitte, aga kõik peenemad asjad alustades lukustusmehanismist, lõpetades klaasipesudüüside ja nendealuste katetega peaks ju jõudma. Iga detaili juures vaatad pidevalt igaks juhuks teise auto pealt, et kõik kruvid õiged ning ka õiget pidi oleksid. Voolikute ja juhtmete puhul jälgid piinliku täpsusega, et just see kaugemale ulatuv juhe saaks teise peale või alla, nii nagu ta teisel autol on ja kõigi klambrite asendid kopeerid samuti omast arust ideaalselt. Ja siis lõpuks kui hakkad klaasipesudüüsi paika lükkama, käib klõps ja ta raibe murdub ära! "Mis seal's ikka," mõtled - "Mul oli ju ralakilt saadud teine komplektne kapott ja võibolla saab klaasipesudüüsi selle küljest?!" Aga ei - kiirel võrdlusel selgub, et 92 aasta auto klaasipesudüüs pole samasugune, mis oli näiteks 1990 aastal kasutusel mu teisel kutsikal. Teda on moderniseeritud! Ta on nüüd tumehalli asemel päris musta värvi ja ta see osa, mis on mõeldud voolikuga ühendamiseks, pole sama nurga all. Seega tuleb uus tellida, aga ikka jääb koju minnes kehv tunne, et endiselt seisab kutsikas garaažis vaid ühe klaasipesudüüsiga. Õnneks oli Silberautos konkreetne düüs siiski veel vabalt saadaval ning maksis vaid paar- kolmkümmend eurot ja seega järgmine päev oli jälle tuju parem.\nSamasuguseid kergeid tagasilööke tekib autot koostades siiski pidevalt. Paljud neist saab lahendada kiirelt, aga mõnedele ei oska esimese hooga üldse lahendust leida. On väga kerge minna kümnest erinevast tüüblist ja klambrist koosneva detailinimekirjaga esindusse ja need ära tellida. Hoopis keerulisemaks läheb aga siis kui saad teada, et mõnda neist vajalikest vidinatest enam üldse ei pakuta. Nii juhtus näiteks tüübli abil auto kere külge kinnituvate kaablisidemetega, mida selle aja Mercedestel kümneid kapoti all leidub. Võibolla me ei osanud lahke Silberauto varuosamüüjaga õiget artiklinumbrit välja selgitada ja mingi imenipiga on need veel saadaval, aga meil hankida ei õnnestunud. Tellisin prooviks 1 tk kõiki (päriselt ka kõiki) variante, mida varuosakataloog kaablisidemetest üldse näitas, kuid mitmed neist asendati tarnes automaatselt lihtsamate ehk ilma tüüblita versioonidega ja kuigi mul oli nüüd kümneid kilokotikesi kaablisidemetega, ei olnud täpselt samasugust endiselt ühtki.\nErinevalt muudest detailidest ei ole ilmselt universaalse artiklina kasutatud kaablisidemetel peal tema artiklinumbrit. Seega otsisin eBayst lihtsalt nime järgi võimalikult sarnast toodet. Ja kulus aega mis kulus, aga midagi ma lõpuks taaskord eBay vahendusel ikkagi leidsin. Tähelepanelikult vaadates võib näha, et ta pea ehk silmus, millest kaabliside läbi jookseb, on valatud pisut teisiti kui originaalil, kuid kõige muu osas (laius, pikkus, isegi otsa peenikeste hammastega pind) olid nad identsed ning seega võis raske südamega nende kasutamise välja kannatada. Kui keegi teab, kus 10 tk originaaltooteid leidub, olen siiski sellest infost huvitatud ja vahetaksin nad kindlasti välja.\nNormaalne inimene ei kujuta ettegi kui palju aega võib kuluda ainuüksi kõigi juhtmete ja vaakumvoolikute paikasättimiseks, sest keegi teine ei tee seda niimoodi klouni kombel kahe auto vahet hüpeldes ja iga juhtme asendit nii ümbritsevate detailide kui teiste juhtmete suhtes iga mõne sentimeetri kohta meelde jättes, seda pusa paika sättides ning seejärel vähemalt 3 korda üle kontrollides. Ütleme nii, et vaid selle vasaku esimese nurga juhtmete paikasättimiseks kulus mul kindlasti vähemalt kolm õhtut ja kui keegi tark nüüd ühtäkki päris originaalkaablisidemed kogemata leiab, võib vaid pisut vanduda, aga tänulik olla, sest siis kulub vähemalt 1 õhtu veel.\nSuuremate detailidega oli märksa lihtsam. Stange sai paika peaaegu möödaminnes, kapoti mürasummutusmattide liimimine on mul juba käpas ja ralaki isa auto küljest pärit iluvõre tuli lihtsalt korralikult ära puhastada ning asendada taaskord kõik ta liistud. Muus osas oli tegu ideaalse tootega.\nTuledega oli pisut rohkem pusimist, sest siingi foorumil toimetava Kaarli käest saadud Hella esituld tuli pisut olemasolevate juppidega parendada ja kahtlemata nõuab tulede paikasättimine silma, kätt ja mõõtevahendeid, kuid ka need said lõpuks minu meelest väga kenasti ette ning jabural kombel vajas hiljem ülevaatusel reguleerimist vaid parempoolne ehk avariist tervena pääsenud esituli, kuid vasak oli täpselt paigas. Müstika! See on ju sama tõenäoline nagu oleks puhta pesu hulgast kasutamiseks esimese korraga kaks täpselt ühesugust sokki võtnud.\nJa kui me juba valgusallikatest räägime, siis suunatuledega juhtus üldse sedasi, et Hella omi ma esimese hooga ei leidnud, mistõttu läksid esialgu külge Boschid. Need tuleb aja jooksul kahtlemata välja ära vahetada, sest mu autol peaksid tehasetähise kohaselt küljes olema Hella valgusseadmed ja on pehmelt öeldes koomiline kui esituli on ühe ning ta kõrval platseeruv suunatuli teise tootja oma. Samas mäletatavasti said ka kusagil päris seda autot kajastava teema alguses mu masinale külge Boschi suunanäitajad ja seega ma selle veidruse pärast vähemalt esialgu liialt ei kurvasta ning hoian silmad lahti ja tegutsen otsustavalt kui Hella tulesid müügis märkan.\nÜhel hästi meeldival õhtul tundus, et projekt hakkab lõpule lähenema ja võin kerenumbrit kandva alumiiniumpirka esindusest tellitud originaalneetide abil oma kohale kinnitada ning uue mootoriinfot kandva originaalkleebise tuleraamile kleepida. Sellised detailid on alati projekti lõpus kõige ilusamad ja nende paigaldada tohtimise nimel tasub pingutada.\nNüüd ei jäänud teha muud kui ammu riiulile varutud õhufiltrikorpus peale tõsta, käed puhtaks pesta ja õlu lahti korkida. Aga nagu ikka - see kõik ei olnud üldse nii lihtne. Õhufiltrit komplekteerima asudes sain teada, et M103 mootoriga W201 autol ei ole kasutusel sama filtrikorpus, mida kasutatakse W124-del, vaid see on (vist) kasutusel veel R107 kerega SL-idel, aga võimalik, et ka R129-l. Ta on kapoti alla mahtumiseks tehtud õige pisut madalam kui W124 oma. Sain aru, et oleksin pidanud vähem laisk olema ja sellegi detaili juures päriselt varuosakoode võrdlema, mitte visuaalsele sarnasusele lootma. Igatahes oli mul auto peaaegu koos, aga õhufiltrikorpus puudu. Ja lisaks olin äsja kohalike Mercedesesõpradega kokku leppinud, et lähen selle autoga juba vähem kui kuu aja pärast toimuvale Youngtimerite kokkutulekule.\nEestis väga palju 2.6-liitriseid kutsikaid ja SL-e ei lammutata ja uus tükk, kui teda tellida saab, maksab üle 700 euro. Isegi mu heaks sõbraks saanud eBay ei näidanud esimese hooga midagi mõistlikku ja korraks tundus, et nüüd võib saatuse irooniana ikkagi olla käes see hetk kui olen sunnitud ürituse ajaks käe teise kutsika poole sirutama. See mõte näis kohutav, sest siis ei oleks ikkagi mu auto päriselt valmis ja see rikkunuks kogu asja mõtte ning mu enesetunde täielikult. Õnneks on aga eBay-sid mitu ning ma ei tea, kas keegi kuskil valvab me üle või mis värk mul selle vedamisega on, aga Kleinanzeigen lehel leidus siiski müügis korralik ja õige õhufiltrikoda. Kuna müüja ei soovinud seda välisriikidesse saata, tellisin ta oma venna aadressile Saksamaal ning sain paki täpselt kaks päeva enne üritust juba Eestis postist kätte. Uskumatu napikas!\nJa mitte, et see vedamine juba isegi suur ei oleks olnud, õnnestus õhufiltrikorpus sedapuhku osta koguni koos ta külge käiva kummist õhuvõtulõdvikuga. Mu avariilise auto oma oli küll päriselt terve ja ta pole ~50-eurose hinna juures ka selline asi, mida osta ei jaksaks, aga teisel ehk nö referentskutsikal oli see detail mõranemise tõttu katki läinud ja nüüd sai seegi kaks ühes lahendusena ootamatult soodsalt korda.\nÜhel ilusal päeval umbes nädal enne Laitse suurüritust tundus mulle, et nüüd küll aitab garaažis konutamisest ja on juba tõesti viimane aeg esimesteks katsesõitudeks. Kruvisin avariis vigastatud rehvi tõttu vist juba rohkem kui aasta eest kaks uut rehvi saanud ning garaažinurgas oma aega oodanud valuveljed masinale uuesti alla, sõitsin pesulasse ja sealt koos oma abikaasaga umbes paarkümmend kilomeetrit Tartust väljas elavatele vanematele külla.\nAuto toimis laitmatult ja üle väga pika aja oli see üks nüüdseks juba peaaegu valmis saanud kutsikaga tehtud rahulik ja ilus õhtu.\n(selle postituse viimane muutmine: 01-08-2019 01:56 AM Tauno Mõts.)\n31-07-2019 10:17 PM\nVahepeal selgus, et sõber ralak on jäädvustanud fotosüüdistused sellest, kuidas ma moosivarga nägu peas ühel pimedal talveööl seltsimehe kaasabil ta isa autot rüüstasin. Polnudki järelikult fašistide kommertsime, vaid ikkagi külmrelvadega varustatud ida-eurooplase karvased käpad. :D\nPeab ütlema, et kuigi kaasfoorumlaste säästmiseks pean tänasega tõepoolest oma postitustesarjale joone alla tõmbama, mulle joonte alla tõmbamine üldse väga ei meeldi. Prints ja printsess ega romantilise komöödia peategelased ei ela pärast meelevaldset õnnelikku lõppu õnnelikult igavesti, vaid naeravad, nutavad, tülitsevad ja lepivad ning surevad ükskõik kui paljude õnnelike aastate järel millalgi ikka traagiliselt ära ning nende järeltulijad saavad omakorda põlvkondade kaupa pisarateni rõõmustada, kurvastada ja varanduse pärast jageleda. Sama moodi on meelevaldne lugeda lõppenuks vanatehnikaprojekte, sest alati on asju, mis jäävad kripeldama ja mis vajavad veel kindlasti tähelepanu.\nNo näiteks teadsin juba peale radiaatori jahutusvedelikuga täitmist ja esimesi käivitusi, et eBayst ostetud varuosa peale masina soojalt seismajätmist kohtadest, kus plastikust külg alumiiniumiga kokku on pandud, mõnd aega natuke lekib. Ta ei leki nii palju, et vahepeal möödunud aasta jooksul oleks jahutusvedelikku juurde olnud valada ja kuna kõik me autod muutuvad varem või hiljem printsessidele sarnaselt nagunii tolmuks, ei olnud ega ole ma selle pärast eriti stressis, sest kuigi pärast sõitu tekib asfaldile mõni inetu märg täpp, olen teinud oma parima ja paremat kasutatud radiaatorit leida ei ole lihtsalt praegu veel õnnestunud. Kui tulevikus keegi kuskil automaatkäigukastiga 2.6-liitrist kutsikat lammutab või ma mõnd originaalradikat taas müügis märkan, vahetan ta loomulikult välja. Sama moodi olen ju endiselt huvitatud Hella suunatuledest, kapoti alla käivatest originaalkaablisidemetest, aga ka C124 auto mootori alla käivast põhjakattest, Volga turvavöö plastikkattest ja veel kümnetest detailidest oma teoreetiliselt ammu lõpetatud projektide jaoks. Seega lõpud ei ole päris kindlasti kunagi lõplikud ja iga vanatehnikahuvilise jaoks kestab ükskõik kui kauni esitluse või seltsimeeste kiidusõnade järel erinevas tempos ikkagi edasi pidev tegutsemine selle nimel, et me vanatehnika lõplik mullaks saamine võimalikult kaugele edasi lükkuks.\nAga kuskile peab joone tõmbama. Kasvõi selleks, et ise uskuda, et oled justkui millegagi hakkama saanud või selleks, et lugeja raamatu vähemalt järgmise osa ilmumiseni kinni saaks panna. Minu jaoks pidi lõppu tähistama see kui olen kutsikaga taas mõnel vanatehnikaüritusel osalenud ja Youngtimer Camp sobis selleks hästi. Et julgeksin oma autoga Laitses kümnete või sadada pilkude alla ilmuda, pidi ta enamvähem hea välja nägema ja vanatehnika, mis on paaril viimasel aastal seisnud vaid tolmustes garaažides ning remonditöökodades, ei ole kerge šampoonipesu tulemusel kindlasti kuigi kena. Seega läbis masin põhjaliku puhastamise ja poleerimise näol uuesti enamvähem kõik samad protseduurid, mille oli juba korra 2013 aastal läbinud.\nLisaks sai ta esindusest külge uue kojamehe ning kuigi need on täna veel Tallinnas, said sõber Tihhonovi abiga Saksamaalt tellitud ka kvaliteetsed jalamatid.\nJa kuna auto ülevaatus oli loomulikult ammu kehtivuse lõpetanud, astusin reedel vastu laupäeva ehk nö suurpäeva ka ülevaatuspunktist läbi. Ise natuke küll pabistasin, et mine tea, mis vahepeal mu näppimiste tulemusel näiteks heitgaasid näidata võivad, aga kõik oli korras ning parempoolse esitule näpukruvidega paikareguleerimise järel võisin taas julgelt tänavail ja maanteedel liigelda.\nEnne üritust tegin autoga kokkuleppe, et laupäeval ei ole mul kordagi tarvis midagi kontrollida ega millegi pärast muretseda ja masin pidas sõna. Sõit Andrese suure mootoriga ilusa W124 järel Laitsesse, sealt heas seltskonnas söögipausiks Tallinna ning seejärel Tartusse tagasi kulges Eesti suve kohta ebaharilikus leitsakus ja kliimaseadmeta, musta nahksalongiga ning musta värvi masin ei pruukinud sel päeval kõige mugavam valik olla, aga auto käitus eeskujulikult ühtviisi nii linnaliikluses kui 120-ga kiirteel sõites. On pisut üllatav ja mul ei olnud isegi meeles, et kutsikas täiesti viisakas maanteeauto on, sest sirgel kiirteel võid vabalt 120 pealt vajadusel ka käed roolilt võtta või rooli vaid alt ühe sõrmega hoida ja samal ajal muretult reisikaaslastega juttu ajada ning auto sõidab vaikselt, sirgelt ja vibratsioonivabalt. Kui 4-käigulisest käigukastist tulenevalt mootoripöörded natuke kõrged ei oleks, võiks öelda, et maanteekiirus on isegi lõõgastav. Ühe vana masina kohta on see igal juhul hea, aga nii väikese isendi kohta minu meelest lausa eeskujulik käitumine.\nÕhtul tagasi koju jõudnuna olime mõlemad pojaga üliväsinud, aga tõesti samavõrd õnnelikud. Pühapäeval pesime kutsikad puhtaks, parkisime juba alanud järgmiste projektide hõlbustamiseks garaažikohtadel ringi 6 autot, paigaldasime kaksikutele autokatted ning olime endaga rahul. Mu rumaluse ja hooletuse tõttu kasutuskõlbmatuks muutunud vana väärikas auto oli umbes 3000 eurot ning kaks aastat ja kaks kuud maksma läinud õppetunni järel jälle korras ning esinduslik, me projekti võis sellega ametlikult lõppenuks tunnistada ja usun, et saame seda tubli autot veel palju aastaid hoida ja mõnusa ajamasinana kasutada.\nOli tore vanatehnikaüritus ja loodetavasti kohtume taas kahe aasta pärast.\nLoodetavasti kohtume juba järgmisel aastal Halingas. Oleme plaani võtnud taaskord klassikalised Mercedesed üles rivistada.\nAga minupoolne austusavaldus ka ja mitte ainult sellise hoolega auto hoolitsemise eest, vaid ka meile detailse ülevaate andmise eest. Väga põnev lugeda ja teisalt omakeskis mõeldes et sul ikka kannatus jaguks mõlema tegevuse jaoks.\n01-08-2019 09:44 PM\nBravo, milline kajastus, milline lugu!\nNüüd on siis teada mis täpsemalt juhtus toona...kurb küll ent tulite sellest kõigest lõpuks küllaltki eduliselt välja.\nMissioon Lõuna-Eestisse kujunes lihtsast ideevälgatusest meeleolukaks varuosahanke õhtuks, ööpimeduses garaažid läbi tuhlatuna ning natuke "vahetuskaupa" kohaliku külamehe 190 küljest ilmselt andis mingisuguse panuse nendele projektidele küll.\nTore lugeda, väga põnev ning ülevaatlik, loodame siis ülejärgmisel aastal ka tulemust ise käega katsuda kuna sel aastal.... jäin magama :P\n01-08-2019 10:25 PM\nVat nii tehakse asju!\n02-08-2019 12:38 PM\nSee oli üx üleütlemata mõnus laupäeva pärastlõunane lugemine! Minu lugupidamine ja austus sellise obsessiiv-kompulsiivse detailidesse laskumise ja kannatuse eest asi kõigi ja kõige kiuste sinu standarditele vastavalt auto taastamine lõpuni viia. Lugesin seda ja tundsin teatavat äratundmisrõõmu (ka minul peab mõni asi vahel olema täpselt nii nagu mul mõttes ja mitte mingil juhul teisiti), aga samas ka mõningast kergendust, et ma õnnex nii obsessiiv-kompulsiivne ei ole ja olen valmis suurematex kompromissidex.\nMuide see 661 EUR-i originaalradika eest on ju küllaltki soodne hind, arvestades, et 1990-nda aasta Porsche 928 S4-ja originaalradika hind on sõltuvalt auto varustusest umbes 1300-1600 EUR-i ja B-osa kui sellist ei ole kunagi toodetudki. Kasutatud radikaid väga tihti ei liigu ja nende hinnad on tavaliselt umbes pool uue hinnast (mis on ikkagi palju 30 aastat vana plastikvannidega alumiiniumradika eest). Õnnex saab tänapäeval aftermarket täisalumiiniumist radika 2-3 korda soodsamalt, mis mind õnnex ei häiri üldse, kuid sinul võtax kõhus keerama, kuna ei ole originaal, ega näe sellesarnane väljagi.\nMul tekkis küsimus, et mis sellest teisest W201-est nüüd saab? Tegu üle keskmise heas korras masinaga (kuigi mitte sinu standarditele vastavas korras), mida on patt lihtsalt garaaži seisma jätta, kuna kahe kutsikaga korraga sa ju ei sõida. Kuna hobiautodega sõitmine käib sul kalendri järgi, kas siis sellel masinal puudub kalendris koht ja tegu on lihtsalt "laojäägiga" või vastupidi võid sellega sõita üxkõik millal tuju tuleb, kuna tegu pole prillikiviga?\nEdu ja kannatlikku meelt sulle hobidega tegelemisel!\nTere, härrased ja tänan heade sõnade eest, kuid kinnitan, et ma ei tee oma autosid korda kaugeltki nii hästi kui on võimalik, vaid nagu kuskil algusepool öeldud, üritan teha lihtsalt nii, et ise sellega elada suudan. Olen näinud, et teised oskavad ja suudavad paremini, seega lihtsalt pingutan vahepeal veidi ka omalt poolt, et mitte sõprade tasemest lootusetult maha jääda.\nKuid enne kui ma nüüd lõplikult igasuguse pingutamise lõpetan ja puhkama ära lähen, annan omalt poolt suvalises järjekorras mõned kiired vastukommentaarid.\n1. Indrek, kui Halinga järgmine aasta toimub, olen mõistagi kohal. Mõne enamvähem toimiva Mercedes tüüpi sõiduauto ma vast ikka leian. :P\n2. Werewolf, jah, see varuosade hind ongi selline suhteline nähtus, aga võibolla mul selle pärat Porschet polegi, et ei jaksaks radiaatoreid osta. :D\nEi, tegelikult ka, kutsikas on siiski odavalt üleval peetav auto. Näiteks W126 puhul saaksin ma nendest sadadest eurodest arugi, kuid ühe lihtsa ja odava "rahvamersu" puhul käsi nii kergelt rahakoti põhja ei sirutu ning olen kindel, et korralik asi õnnestub hankida lõpuks hinnaga alla 150 euro. Lihtsalt kannatlik ja järjepidev tuleb olla, aga kus meil ikka kiiret. :)\nJa kui rääkida teisest masinast ehk kutsika kurjast kaksikvennast, siis jah, ta ongi põhimõtteliselt laojääk kui nii väljenduda, sest oma eesmärgi nö eeskujuna on ta juba ära täitnud, ma kahte ühesugust autot tegelikult ei vaja ning minus pole nii palju meelekindlust, et üks võrdlemisi korralik vana auto igapäevakasutuses ja Eesti talves ära hävitada. Sellest tulenevalt on ta ka igati mõistliku hinnaga müügis. Aga ta müügihind on enamvähem täpselt omahinnaga sama, mistõttu endale aru andes, et sel tasemel neile autodele täna veel ostjaid ei leidu, ei kavatse ma lähiaastail sellest "laojäägist" odavalt loobuda, vaid teda kenasti laos edasi hoida, isegi kui see on kallis.\nSelle auto seisukord tegelikult on mu enda standardite kohaselt (mida need ka ei tähendaks) piisavalt heal tasemel, et ta võinuks vabalt mu eelmise kutsika välja vahetada. Peamised vastuargumendid on, et tal pole pikka keskkonsooli, turvapatja ja ta on sündinud sportline vedrustusega. Neist esimene ehk pikk keskkonsool on mu jaoks isegi tähtsam element kui nahksalong ja sportlik vedrustus pigem selge miinus. Samas on "kurjal kaksikvennal" näiteks tagapeatoed, mida mu esimesel autol pole. Ja kui mu nö originaalkutsikas poleks õigeks ajaks mingil põhjusel valmis saanud, oleks mind Laitsesse viinud kutsikas vol 2 ja ma kindlasti poleks pidanud tedagi häbenema. Selle kõige tõttu ei põe ma selle laojäägi olemasolu üldse ehk olen pigem rahul, et saan olla sellise ägeda auto omanik ja olen valmis temagi eest piisavalt hoolitsema ja teda säilitama ning kindlasti aegajalt suvel sõitmagi. Mulle meeldivad selle aja Mercedesed selgelt liiga palju. Ärge mu abikaasale öelge, et ma seda autot järjekordselt maha müüa ei kavatse. :D\n3. v6sa, tegelikult pole põhjust üldse kade olla. Ausalt. Ma juba ammu ei jaksa oma autopargiga nii tegeleda nagu need autod seda vääriks, tingimused nende hoiustamiseks pole väga head ja kogu mu elu on selgelt liiga autode poole kaldu. See on sama moodi kõrvalekalle nagu alkoholism või kasiinosõltuvus, takistab praktiliselt kõigis muudes valdkondades paremat edasijõudmist ja kuigi endal on lõbus, ei ole see päriselt mõistlik ning loodan, et vähemalt mu poeg saab sellest aru ja teeb teisiti ehk nii nagu mu enda isa ütleb - enne tuleb luua tingimused ja siis võib hobidega tegeleda. Me vennaga pole sellega väga hästi toime tulnud, aga vast järeltulevad põlved on targemad.\n4. ralak, see varuosamatk lõunaosariikidesse oli tõesti kuradima meeleolukas. Maru külm ja pime oli, aga ta õnnestus hiilgavalt ja ma südamest tänan, et mind aitasid, sest suuri plekkdetaile ikka eBayst väga ei osta ja ma kahtlen, et tervest Eestist ka tikutulega otsides nii korralikke asju saada oleks õnnestunud. Tõesti suur ja siiras aitäh Sulle!\nTänan veelkord tähelepanu eest ja lähen nüüd puhkama. Autoga. Automuuseumidesse. Abikaasa tahtis muidu loodusparki ja randa minna, aga see poleks ju mingi normaalne puhkus, kui mõistate.\nAitäh kaasa elamast ja uute seiklusteni!\nJohaidii. Sinu tekstid on alati nii loetavad! Mulle meeldib. Lausa õhinaga ootan järgmist ja järgmist posti.\nMB 190e, 1993, w201 - kaarel kaarel_w201 48 17,775 10-04-2019 11:48 AM\nMB 230 E, 1992, W124 - Tauno Mõts Tauno Mõts 83 60,759 07-11-2018 07:43 PM\nSL 280, 1996, R129 - Tauno Mõts Tauno Mõts 16 10,325 25-09-2018 07:52 AM\n560 SE, 1990, W126 - Tauno Mõts Tauno Mõts 55 44,681 30-05-2018 04:00 PM\nMB, 320CE, 1992 - Madis Madisv 51 29,908 20-02-2018 07:41 PM\nMB 190E 320CDI OM613 1989, W201 - Tonyt TonyT 208 129,019 06-01-2018 05:28 PM\nMercedes-Benz 300TE, 1992, W124-Veka Veka 16 8,634 11-12-2017 11:22 AM


EUROOPA KOMISJON: Euroopa Lairiba uudiskiri august 2019\nEuroopa Lairiba projektide konkurss - taotluste esitamise tähtaeg on 6. september!\nKas oled osaline suure võimsusega võrguühenduse või infrastruktuuri projektis? Kas projekt on lõpetatud vähemalt 65% ulatuses? Kas soovite projekti Euroopa tasandil tutvustada? Siis ära jäta kasutamata võimalust osalemaks 2019. aasta Euroopa lairibaühenduse konkursil! Suur või väike, maapiirkonnas või linnas tegutsev, era- või avaliku sektori projekt - igaüks võib olla järgmine võitja!\nVõitjad kuulutatakse välja detsembris 2019 ja neid tutvustatakse kogu Euroopas, nii Euroopa Komisjonis, kui ka laiahaardelistel võrguüritustel. Taotluse esitamise tähtaeg on 6. september 2019. Rohkem infot leiad SIIT\nEuroopa Ühendamise Rahastu 2021-2027 - Komisjon algatab avaliku arutelu CEF2 Digitali üle\nEuroopa Komisjoni sisuvõrkude ja -tehnoloogia peadirektoraat käivitab avaliku arutelu, et koguda sidusrühmade seisukohti ELi digitaalse infrastruktuuri investeeringute prioriteetsete valdkondade osas ning uurida, millised oleksid parimad võimalused olemasolevate ühendusvajadustega tegelemiseks kasutades Euroopa Ühendamise Rahastu toetuseid. Rohkem infot leiad SIIT\nWiFi4EU - Tasuta avalik Wi-Fi kõigile eurooplastele\nIlmunud on uus trükis, mis annab ülevaate WiFi4EU programmist - rakendamisest installimiseni. Muuhulgas tutvustatakse väljaandes ka Euroopa Liidu Wi-Fi levialade ulatust. Rohkem infot leiab SIIT\nWiFi4EU lood: intervjuu Slovakkia Trenčini linna abilinnapeaga\nTšehhi piiri lähedal Váhi jõe orus asuv Slovakkia Trenčíni omavalitsus astub pühendunult samme aruka kogukonna arendamiseks. WiFi4EU meeskond vestles abilinnapea Patrik Žákiga, et saada lisateavet selle kohta, kuidas vald kandideeris ja sai WiFi4EU vautšeri omanikuks teises voorus, pärast esimese hanke ebaõnnestumist. Rohkem infot leiad SIIT\nWiFi4EU lood: intervjuu Leedu Paneveži linnaosa linnapeaga\nLeedu keskosas asuv vald - Panevėžys on esimene vald Leedus, mis sai WiFi4EU vautšeri. WiFi4EU meeskond kohtus linnapea Povilas Žagunisega ja rääkis valla Wi-Fi arengukavadest. Rohkem infot leiad SIIT\nHea tava: Poola siseneb gigabait ühiskonda\n"Poola siseneb gigabait ühiskonda" on üks viiest Euroopa lairiba konkursi 2018. võitjast. Projekt hõlmab kogu Poolat, eriti kaugemaid piirkondi ja neid, kellel puudub üldse lairiba. Selle tulemusel ühendatakse kaugete piirkondade koolid kiirete telekommunikatsiooniteenustega. See pakub kaugetes piirkondades elavatele kodanikele uusi töö-, suhtlemis-, haridus- ja kultuurivõimalusi. See on silmapaistev näide sellest, kuidas ELi fondid saavad kodanike ellu reaalset kasu tuua. Rohkem infot leiad SIIT\nWiFi4EU - ühenduse loomine avalikesse ruumidesse\nKas soovite teada saada rohkem WiFi4EU portaali kohta? Selleks tutvuge WiFi4EU juhendiga! Tegemist on põhjaliku juhendiga, mis kirjeldab kogu protssessi alates registreerimisest kuni installimiseni. Juhend käsitleb kõiki samme edukaks WiFi4EU rakendamiseks. Juhendi samm-sammulist lähenemist täiendavad ekraanipildid ja näited, mis aitavad kaasa WiFi4EU portaali sujuvale kasutamisele. Juhend on saadaval 24 keeles. Rohkem infot leiad SIIT


Aed: Kuidas Lõigata Banaanist Risoomi - 2019 | Et.Interior-Designy.com\nPõhiline > Aed > Kuidas Lõigata Banaanist Risoomi\nNäib, et banaanidel kasvab puud, kuid nad on tegelikult maailma suurimates ürdi taimedest. Banaani taimed on lilli perekonna osa. Neil on suured, rohelised lehed ja iga taime ülaosas on lõpuks õisikuid purpurrapsudega, mis avanevad igapäevaselt, et moodustada banaanipuud. Banaan taim...\nBanaani taimede õitsengud loovad hoovis keskpunkti.\nNäib, et banaanidel kasvab puud, kuid nad on tegelikult maailma suurimates ürdi taimedest. Banaani taimed on lilli perekonna osa. Neil on suured, rohelised lehed ja iga taime ülaosas on lõpuks õisikuid purpurrapsudega, mis avanevad igapäevaselt, et moodustada banaanipuud. Banaanist taimedest risoomid lõigatakse ja paljundatakse kevadel pärast ilmastiku soojenemist ja uute taimede kasvu ilmnemist. Banaani taimed kasvavad hästi Ameerika Ühendriikide põllumajandusministeeriumi taimede karedusvööndites 7 kuni 11 ja vajavad hästi kuivendatud pinnast. Paljud banaanitaimesortid jõuavad erineva suurusega. "Texas Star" on kultivar, mis kasvab vaid 6 kuni 8 meetri kõrgusele, mistõttu see sobib väikestes hoovides.\nValage puhastuslapiga isopropüülalkoholi, puhastage lappi põhjalikult alkoholiga. Tööriista desinfitseerimiseks pühkige põranda külgriba esi- ja tagakülge pesapesuga.\nTõmmake mõned pinnamullid eemal banaanist taimede risoomi alt, mis on käte abil 2 kuni 3 jalga pikk. Risoom on kooriku või ema taime külg ja see on kaste, mis kasvab juurte juurtest. Valige tervislik risoom, millel on kolm kuni neli lehte.\nAsetage teravagun kopa otsa maapinnale ristsooli kõrval. Astuge kühvlilõikuse tippu, et tera kogu sügavus mullasse sisestada. Sisestage kühvli ümber risoomi ümbritsevas ringis, et lahti pinnast ja eemaldada riisikompost kooriku küljest.\nEemaldage risoomid pinnast kätega, vabastage risoomikärvide juured, kui vaja, et need eemaldada koorikust. Säilitage nii palju juuri kui võimalik risoomil. Kui risoomil ei ole juuri, visake see ära ja lõigake veel ühe risoomi paljundamiseks.\nPeske kogu pinnas risoomide juurest aia voolikuga vette. Kasutage pügivahendeid, et lõigata lehed ülemiste 2-tolliste risoomi peamistest varrastest. See ülesanne aitab hoida taime energiat kasvavatest lehtedest ja suunab selle edasi rootesüsteemi kasvatamisele.\nAsetage risooma vahele varjundiga küljega, mis lõigati kormust ülespoole suunatud suunas. Laske risoomil umbes ühe nädala jooksul "tühjendada". Lõikelõigu kuivamise ja paranemise termin on tähtaeg.\nPaigaldage banaanist risoom soola pinnasesse 5-galloniga lasteaiaparkas, millel on drenaažiavasid. Asetage risoomid samast sügavusest kasvatamispinnasesse, et see oleks maas, kui see oli kinnitatud kormesse. Vesi siirdamist põhjalikult.\nAsetage lasteaed osaliselt varjutatud alale, näiteks kooriku all. Sigadele kasvav banaanikarjase varjatud risoomide ülemised harud ja pilliroottid peavad olema varjutatud, et jäljendada samu tingimusi ja uuendada jõulist kasvu.\nJärgmisel kevadel ilmneb banaani risoom pärast selle uue kasvu saamist. Pane see mulda, millel on hea drenaaž ja saades täieliku päikesevalguse.\nTeravmutteriga kate 12-15 tolli pikkusega teraga\n5-gallon lasteaed koos drenaažiavadega\nBanaani taime kere või pseudosteim elab kaks kuni kolm aastat, kuni puu koristatakse.\nBanaaniseemne koorik või ema taim toodab pidevalt risoomid või poegi ja elab aastaid. Korjuste risoomide eemaldamine ja nende taasistutamine võib anda teile lõputu banaanide pakkumise.\nBanaanist taimede risoomi jaoks kulub lilli ja vilja tootmiseks 10-15 kuud. Enamik banaanist taimesorte kasvatab aktiivselt ainult siis, kui temperatuur on vahemikus 53 kuni 80 kraadi Fahrenheiti, ja nad tõusevad, kui temperatuur tõuseb 100 F-ni.


Thales | Ajalugu\nKuivaks. Aga seda ma ei pea võimalikuks: kuidas nad siis tagasiteel üle said ?\nThales Mileetosest oli Sokratese- eelne vanakreeka filosoof, kes elas 600 eKr paiku. Teda peetakse esimeseks filosoofiks üldse ja ka esimeseks teadlaseks.\nTema arvamuse järgi oli ürgalgeks ehk algaineks vesi, mis on kõige algus ja kõige olemus. Thales püüdis esimesena seletada füüsilist maailma ja selle nähtusi ratsionaalselt mitte mõtoloogiliselt, võtmata appi jumalaid.\nThales elas Mileetose linnas Joonias. Tõenäoliselt õppis ta noore mehena Egiptuses. Peaaegu kindlasti oli ta tuttav vanaegiptuse mütoloogia, astronoomia ja matemaatikaga. Just tutvus võõra kultuuriga võis panna teda distantseeruma mütoloogiast.\nThales oli sügav mõju hilisematele vanakreeka mõtlejatele. Ta oli joonia koolkonna rajaja; Anaximandrost peetakse tema õpilaseks. Pythagoras olevat noore mehena külastanud Thalest ning see andnud talle nõu õppida Egiptuses.\nHerodotose teatel oli Thales 585 eKr kuningas Alyattes II ajal Meediaga sõdiva Lüüdia leeris ning ennustas päikesevarjutust , mis tegi sõjale lõpu.\nThales kui riigimees\nThalest ei peetud eeskätt filosoofiks. 582 eKr, arhont Damasiase ajal (582/581 eKr), olevat ta Diogenes Laërtiose (I, 22) järgi kuulutatud seitsmest targast esimeseks, tegelikult arvatavasti Delfi oraakli poolt, päikesevarjutuse ennustamise eest. Seitsme targa hulka üldse arvati ta nähtavasti oma poliitilise tegevuse pärast. See on seda tõenäolisem, et Thalesel oli nähtavasti pistmist Apolloni kultusega. Diogenese väide põhineb nähtavasti Delfi kolmjalalool (Diog. Laërt. I, 27–33), sest Damasiase arhondiaeg langeb kokku püütiamängude taastamisega. See, et Thales paigutati seitsme targa etteotsa , ning Herodotose (I, 75; 170) ja Diogenese (I, 25) tunnistused tõestavad, et ta sai kuulsaks oma praktilise arukuse ja riigimehetarkuse poolest. Thales oli Ioonia patrioot. Ta soovitas tungivalt Ioonia polistel ühineda ohu palge ees algul Lüüdia vastu, seejärel Pärsia vastu. Kuid filosoofi nõuandeid ei võetud kuulda, nagu hiljemgi sageli on juhtunud.\nHerodotos (11 A 4 DK= Historia I 170.3): [Pärast Ioonia vallutamist Kyros II poolt 547/6 eKr andis Bias ioonlastele nõu ümber asuda Sardiiniasse ja rajada seal ühtne Ioonia riik]... “Aga juba enne Ioonia hävingut oli kasulik ettepanek, mille [kaheteistkümne Ioonia polise probuulide kokkutulekul Panioonionil] tegi Thales, mileetoslane, kelle perekond tuli algselt Foiniikiast; ta veenis ioonlasi pidama ühtainust buleuteerioni [riiginõukogu istungitekoda], ja see buleuteerion pidi olema Teoses, sest Teos on Ioonia keskkoht, ning et teised üksteist polist peaksid olema endiselt asustatud, kuid neid tuleks õiguslikult käsitleda deemidena.”\nLüüdia ja Pärsia sõjas ( Kroisos alustas sõda Kyrosega 546 eKr) mõistis Thales, et Pärsia on ohtlikum vaenlane kui Lüüdia, ning aitas Lüüdiat insenerina: Herodotos (11 A 6 DK=Historia I 75.4–5): “Kui aga Kroisos jõudis Halyse jõe juurde, siis pärast seda, nagu ma arvan, tõi ta oma sõjaväe üle olemasolevate sildade kaudu; kuid enamiku kreeklaste teada tõi talle sõjaväe üle Thales Mileetosest. Sest räägitakse, et Kroisos oli nõutu, kuidas tema sõjavägi jõest üle saab, sest praegusi sildu tol ajal veel ei olnud, ja et Thales, kes oli laagris , pani tema heaks jõe, mis voolas sõjaväest vasakul, voolama ka paremal, ja ta tegi seda järgmisel viisil. Alustades laagrist ülesjõge, kaevas ta sügava kanali, mis jooksis laagrikoha selja tagant poolkuukujuliselt läbi, nii et vesi voolas algsest voolusängist kõrvale kanalist alla ning suubus pärast laagrit tagasi algsesse voolusängi. Niipea kui jõgi jagunes, muutus ta mõlemas osas ületatavaks. Mõned ütlevad koguni, et vana voolusäng jäi täiesti kuivaks . Aga seda ma ei pea võimalikuks: kuidas nad siis tagasiteel üle said?” See teade on küsitav.\nThales olevat ette ennustanud päikesevarjutust, mis Herodotose järgi (Historia, I, 74) leidis aset lüüdlaste ja meedlaste vahelise sõja lõpul (selles sõjas löödi meedlased tagasi): Herodotos (11 A 5 DK=Historia I 74): “Sõda nende vahel kulges\n-snowrose- Õppematerjali autor\nthales , referaat\nmatemaatilis, sarose, thalese ennustus, thales mileetosest, mõeldagi tõestusest, hilisem antiiktraditsioon, thales, thalese teooriad, filosoofidel, saamist\ndiapheroysi de sphi ep’ isês ton polemon tôi hektôi etei symbolês gegomenês synêneike\nhôste tês makhês synesteôsês, tên hêmerên exapinês nykta genesthai. tên de metallagên\ntaytên tês hêmerês Thalês ho Milêsios toisi Iôsi proêgoreyse esesthai, oyron prothemenos\neniayton toyton, en tôi dê kai egeneto hê metabolê\nThalês prôtos ephê ekleipein ton hêlion tês selênês ayton hyperkhomenês kata katheton\noysês physei geôdês. bleptesthai de toyto katoptrikôs hypoathemenon tôi diskôi\nto men oyn dikhotomeisthai ton kyklon hypo tês diametroy prôton Thalên ekeinon\ntôi men oyn Thalêi tôi palaiôi pollôn te allôn heyreseôs heneka kai toyde toy\ntheôrêmatos kharis legetai gar de prôtos ekeinos epistêsai kai eipein, hôs ara pantos\nisoskeloys hai pros tê basei gôniai isai eisin, arkhaïkôteron de tas “isas” homoias\nEydêmos en tais Geômetrikais historiais eis Thalên toyto anagei to theôrêma: tên gar\ntôn en thalattêi ploiôn apostasin di’ hoy tropoy phasin ayton deiknynai, toytôi\nproskhrêsthai phêsin anagkaion\nKommentaar Aristotelese Füüsikale\nThalês prôtos ephê hypo toy hêlioy phôtizesthai tên selênên\nThalês geôdê men, empyra de ta astra\nThalês geoidê ton hêlion\nThales Thalest peetakse traditsiooniliselt Euroopa esimeseks filosoofiks ning ühtlasi Ioonia koolkonna varaseimaks esindajaks. Thales oli pärit Väike-Aasia rannikul asunud linnriigist Mileetosest, kust ...\nThales ( u 624 eKr  547 eKr ). , (u 630/635 - 543) Thalest peetakse traditsiooniliselt Euroopa esimeseks filosoofiks ning ühtlasi Ioonia koolkonna varaseimaks esindajaks. Thales oli pärit Väike-Aasia ranni...


Arstid selgitavad, millised kergemad sümptomid viitavad koroonaviirusele - Tervis\nArstid selgitavad, millised kergemad sümptomid viitavad koroonaviirusele\n7. aprill 2020, 14:02\nInimesed võivad koroonaviirust läbi põdeda erinevalt – mõnel tekib kõrge palavik, köha ja hingamisraskused, mõnel aga väga madal kehatemperatuur või seedehäired, vahendab The Guardian. Arstid selgitavad, millised kergemad sümptomid võivad anda märku koroonaviirusest.\nCovid-19 sümptomid on erinevad ning ebapiisava testimise tõttu ei pruugi riigid teada viiruse tegelikku ulatust. Hiljutisest uuringust on selgunud, et kuni 50 protsenti nakatunutest ei koge Covid-19 sümptomeid, kuid võivad seda sellegipoolest teistele levitada. Seetõttu on oluline sümptomite tekkimisel kindluse mõttes kodus püsida, ka siis, kui tegemist on kergemate sümptomitega.\nRaskemad sümptomid on hapnikupuudus, lihasvalud, kõrge palavik ja raske köha, mille tõttu võib inimene vajada hingamisaparaati. Kõigil nakatunutel nii raskeid sümptomeid ei teki, mistõttu on lihtne viirus kergem külmetusega segi ajada.\nKergemate sümptomite alla kuulub nohu, turses nina, kurguvalu, äkki tekkiv väsimus või kerge palavik. Samuti on sage sümptom lõhna- ja maitsetaju ajutine halvenemine. Mõnel tekivad nakatumise algul seedeprobleemid nagu kõhulahtisus või kõhuvalu.\nSee ei tähenda, et iga viirushaigus oleks Covid-19, aga praeguses olukorras tasub sümptomite tekkel olla ettevaatlik ning vältida kokkupuudet riskirühmadega.


Avalikku e-toimikut kasutab järjest rohkem inimesi | Justiitsministeerium\nAvaleht Uudised Avalikku e-toimikut kasutab järjest rohkem inimes...\nAvalikku e-toimikut kasutab järjest rohkem inimesi\n28.03.2019 Eelmisel aastal esitati kohtusse läbi avaliku e-toimiku üle 73 000 dokumendi, mis on 13 000 võrra rohkem kui aasta varem. Inimeste ja kohtu omavahelist suhtlemist lihtsustava e-toimiku kasutamisvõimaluste tutvustamiseks on valminud ka videoklipid.\n„Inimesed ootavad kiiret kohtumenetlust ja seetõttu tasub teada, et e-toimiku kasutamise abil saavad menetlusosalised ka ise kaasa aidata, et kohtute halduskoormus oleks väiksem ja kohtuinfo liiguks kiiresti,“ ütles kohtute talituse juhataja Kaidi Lippus.\nE-toimik on veebipõhine infosüsteem, mille kaudu saab elektrooniliselt osaleda tsiviil- ja halduskohtumenetluses, kriminaal- ja väärteomenetluses ning jälgida endaga seotud menetluste käiku. E-toimikus saab esitada dokumente kohtule, politseile ja prokuratuurile ning edastada täitemenetluse algatamiseks avaldusi kohtutäiturile. Samuti saab sealtkaudu küsida enda ja teiste inimeste karistusregistri andmeid.\n„Kui inimene näiteks ei ole rahul, et linn lubab uue detailplaneeringuga tema kodukanti ehitada kõrghooneid ja ta soovib sellise otsuse halduskohtus vaidlustada, saab ta vajalikud dokumendid esitada läbi avaliku e-toimiku ning tasuda kohe ka riigilõivu. Soovi korral võib inimest e-toimikus esindada ka jurist või advokaat,“ rääkis Lippus.\nE-toimiku kaudu esitatud dokumentide arv on aasta-aastalt kasvanud, näiteks 2017. aastal esitati 60 000 ja eelmisel aastal üle 73 000 dokumendi. Kõige rohkem dokumente saadetakse kohtule portaali kaudu tsiviilvaidlustes nagu näiteks elatise nõuded, ühisvara jagamised, laste hooldusõiguse küsimused, võlanõuded jne.\n„E-toimik võimaldab menetlusosalisel saada tervikliku ülevaate kogu menetlusest ükskõik mis etapis. Kõik menetlusdokumendid on ühes kohas ja iga dokumendi kohta on ülevaade, kes on selle esitanud, kellele on see kätte toimetatud, millised on tähtajad. Kui varem uuris inimene kohtust telefoni või e-posti teel, millises seisus on teda puudutav kohtuasi või leppis teadmatuses olemisega, siis täna näeb ta seda veebi kaudu ise. See muudab kohtuasja menetlemise läbipaistvamaks ja arusaadavamaks,“ selgitas Lippus.\nÜhtlasi ei pea enam minema kohtu kantseleisse oma kohtuasja toimikuga tutvuma, vaid saab kõiki dokumente näha avalikus e-toimikus. Seal saab dokumente vastu võtta ja oma seisukohti ning taotlusi kohtule esitada. Kui kohus teeb dokumendi nähtavaks või palub selle portaalis vastu võtta, siis tuleb inimese e-posti aadressile teavitus ehk info jõuab kiiresti kohale. Ühtlasi annab infosüsteem menetlusosalisele teada ka kohtu määratud tähtaegadest.\nEriti oluliseks muutub info ühest kohast kättesaadavus juhul, kui isikul on mitmeid kohtuasju – ta ei pea pidama oma arvutis kohtuasjade arhiivi.\nE-toimikusse saab sisse logida enda Mobiil-ID või ID-kaardiga. E-toimikut tutvustavaid videoklippe saab vaadata justiitsministeeriumi youtube kanalist. Ise kohtusse pöörduda soovija leiab tutvustusvideo siit ja inimesi kohtuvaidlustes esindavatele isikutele mõeldud video on kättesaadav siit.


Kommentaarid - Seeder: IRL-ist välja astunute tegude tõttu ongi meie sõnum olnud hägune - Eesti Päevaleht\nSeeder: IRL-ist välja astunute tegude tõttu ongi meie sõnum olnud hägune - kommentaare 1-20\nRegistreeritud (25) Anonüümne (103)\nSeeder jahub? Parempoolne sotsialistlik makse tõstev patriootlik liberaalne immigratsioonilemb on see IRL.\nPole vaja peenitseda\nIrlil sisevalimistel oli valida sita ja pasa vahel. Valisid ühe neist. Rahvas ei pea arvama enam sellisest mädasoost midagi. Nende " Meie mees" illustreeris muinasjuru.\nLugesin "kommentaare" ja mõtlen,\nEesti riik seepärast ei arenegi, et karjaga koos määgijatel on ülilihtsustatud mõtlemine, peale mustvalge maailmapildi pole ühtegi varjundit ja puude taga metsa kah mitte. Kabemängus nähakse ette ainult üks käik ja seegi on kabistamine.\nIRL on partei, kes koosneb siiski mõtlevatest inimestest ja siinkohas süüdistada "koostööd" keskerakonnaga on ikka täielik jamps, sest erinevalt ilma juhita rehvidest on keskidel täna soliidne ja peaministriametit väärikalt pidav juht, kellega koalitsioonis olla pole häbi.\nSeeder, sa oled lollakas!! sinusuguste pärast IRL laiali vajubki ju!\nMina olin IRL valija juba Isamaa esimesest aastast peale, kui see oli veel kõigest valimisliit. Jah, mina olin üks neist umbes 100K eestlasest, kes valis Mart Laari peaministriks. Toona olid parteide programmid selged ja omanäolised. Vasakpopuliste ja rahvuslasi ikka naljalt segamini ei ajanud - parempoolsed olid ikka vaba turumajanduse ja omariikluse poolt, sotsid ei osanud ennast kuidagi määratleda, sest kuidas sa ikka äsja vabaks saanud eestis sotsialistlike loosungitega peale jooksed... ja isegi kesikute kremlist juhitav ine ei olnud nii varjamatult venemeelne (savisaar ainult korra proovis oma kodakondsuse 0-variandiga ja kaotas valimistel ämbrite kolinal).\nNüüd aga ei suuda ilma pildiallkirja lugemata konkreetse poliitiku kuuluvust tuvastada - kõik poliitikud ajavad täpselt ühesugust roosa-lillakirjut kultuurmarksismi mulli suust välja. Kõik poliitikud on äravahetamiseni sarnased ja paljud isegi korduvalt poliitilisi parteisid vahetanud kusjuures poliitilisel skaalal leppimatutelt vastaspoolustelt, ilma vähimagi probleemi või enesekriitikata...\nVenemeelsest vasakpopulistist saab üleöö rahvuslane ja vastupidi...\nKõige vastikum on kogu selle kammaijaa juures see, et eestimeelsetel valijatel pole enam mitte kedagi valida - eesti poliitmaastiku parempoolne sektor on tühi... seal polegi enam mitte kedagi, peale selle moskvameelse libarahvuslaste organisatsiooni, mis punnitati välja kolhoosiparunite erakonna lagunemisel tekkinud räbalatest. IRL on muutunud tuhm-luitunud ja jälki euromulli ajavaks vasakerakonnaks, mille poliitikute retoorika on äravahetamiseni sarnane kõigi teiste vasakpoolsusesse langenud erakonadega nii, et IRL ei eristu mitte kuidagi teistest erakondadest. Kusjuures see rähklemine ja tunglemine poliitmaastiku vasaktiival on nii tihedaks kiskunud, et vaesed eesti sotsiaaldemokraadid on üldse liivakasti nurka pekstud ja vaatvad sealt suud töllakil, kuidas kõik teised ennast igipõliselt sotside pärusmaaks olnud neomarksistlike teesidega ehivad üksteise võidu.\nNii, et seeder, kui sa tahad veel kasvõi korra näha IRL valitsuseed või üldse riigikogus, siis padavai tagasi rahvuslike tegude juurde! Saada euroopa sotsid kasvõi üks kord pikalt selle pagukeste sissevedamisega ja eestlased valivad jälle teid!\nIRL-st on tänaseks saanud üks paljudest vasakpopulistlikest globalismiga flirtivatest parteidest, kelle ainus ideoloogia on võimul püsimine oma toiduahela säilitamise nimel.\n1. Koalitsioon Kremli käepikendusega.\n2. Koalitsioon parteiga, kelle esimehe arvates on Eesi riik "ohtlik ja ebainimlik düstoopia".\n3. Eelarvedefitsiidi seadustamine.\n4. Astmelise tulumaksu kehtestamine.\n5. Jaburate (aktsiisi)maksutõusude toetamine.\nPaistab, muidugi paistab, et kõik äraminejad on lollpead, besrublikaanlik tegutsemisstiil on väga rahvapärane ja nii edasi. Saddam Husseini minister Tareq Azizile ka paistis mingil hetkel, et tal on õnnestunud NATO väed Bagdadi alla lõksu meelitada. Või vähemalt nii ta rahvale väitis, kui lahingute müra juba linna sisse hakkas kostma.\nKui teiste vigadest õppust ei võeta, tuleb ikka omadest õppida, mis parata.\nSigadused tehti parteis oleku ajal, kus olid teiste võitluskaaslaste vastutus? Nüüd vastutavadki mittenägemise eest! Ja saagu sajaga!\nkui väljaastunutest rääkida, siis oli Yoko Alenderist vabanemine IRLile ainult plussiks. koostöö vasakjõududega on aga asi, mida valija enam kunagi ei unusta.\nPole häda loodus täidab tühja koha\nEKRE võttis üle selle äpardunud "Isamaa" rolli\ntoo mõned näited selles koostööst, mida väidad teadvat?\nAntud ajahetkel väga õige koostöö. Kui koostöö toob kaasa õigeid otsuseid, mis toob omakorda kaasa muutusi õiges suunas, on igati mõistlik. Seega ka valija on kindel IRL-is ja IRL-i valik toimib. Valija ei ole loll ja mõistab nii mõndagi.\nPigem ikka vastupidi: iga suvaline saunarespublikaan on sisse astunud. Kole kohe öelda, aga hr Ansip oli tark mees, kui saatis hr Partsu killavoori kus kurat omal ajal.\nNuta-jõehobu-järgmisi valimisi reeturite bande üle ei ela !\nIRL ei ole isegi taaskasutatav prügi.\nIlmaasjata loodad.IRL-i matuseid karjus kogu meedia ,kuid eksis.Rahva arvamust ei suudetud tohutu laimukampaaniaga siiski oluliselt muuta.Kindlasti vähendas see laim IRL.i häältearvu.\nTegijad ei kuulu prügikasti, tegijaid vajab riik. IRL ei kao ja ei kao riigi järjepidevus.\nParteidesse kuulutakse ennekõike sissetuleku eeldusel, poliitilised tõekspidamised on teisejärgulised.\nkuidas nii .... nüüd vasakvalitsus süüdi.\nikka varasemad teod ja tegematus on hädade põhjus. tsahkna toodi ju ette selleks, et seda vastikut lehka vähendada ning veidigi laari lõhna tekitada.\nja sõbrad , homoseaduse tegite ju ikka teie , ei keegi muu.\nKulla mees! Saa ometi aru, et kogu te punt on oma tegude tõttu hägune! KOV valimistel saite üle künnise! Riigikogu valimistel enam kindlasti mitte! Head teed teil minna!\nIga järjekordse väljaütlemisega lööb isand Seederi tegelik loomus üha enam särama: ainult mina astun õiget jalga;\nkõik, kes ei ole minuga ühel meelel, vajavad hukkamõistu ja karistust.\nEast Express OÜ\nH-V. Seederi jutu järgi tuleb välja, et nt. kodakondsuse parseldamise põhjus oli tädi Maali untsu läinud kapsategu. Mõistetav, et järgnenud seikluised ja sekeldused selles nn. erakonnas on tingitud mullusest kartulimädanikust, mitte erakonnas siiani kestvatest pingetest, suures osas ka lihtlabasest peastaolekust. Kuidagi ei saa märkimata jätta, et ka erakonna karglev, samuti müüdav poliitika on üks paljudest asjaoludest, mis lükkab paljusid kodanikke algsest M.Laari erakonnast eemale, kuna hilisem paaritumine J.Partsi segasevõitu Res Publicaga oli üks asjaoludest, mis määras edasise allakäigutrepi spiraalse languse.\nte ei saa seda eitada et te reetsite eesti ja eestimeelsuse, andes valitsuse Ratase kätte ja kesikute kätte ja ainult sellepärast et teile ei meeldinud niiväga reform. ja mis te nüüd saite? isamaalisusele lõite käega, kaotasite suure osa oma elektoraadist, sest isamaalased- ma mõtlen tõelised isamaalased juba nii kergelt tuulelippudeks ei hakka ,, ja nüüd vaatate pealt, kuidas absoluutselt kõlbmatu keskerakond möllab ja valitseb.Seda vaevalt te niipea andeks saate, kui te nüüd ka viimasel sajal selga sirgeks ei löö, siis on teiega igavesti- kutu.\nto oravast tittbroiler\nVeel hullem oleks olnud jätkuv koalitsioon teiesugustega.Võrreldes oravatega on kesikud väga isamaalised ja pole midagi negatiivset korda saatnud EV omariikluse vastu.Samas oravatest tittbroilerid,punase politruki Ansipi juhtimisel,kirjutasid alla EV järjepidevust kahjustava piirileppe Venemaaga ja seda Paet tegi veel täielikult roomates Lavrovi ees...vaat see on täielik kremlimeelsus.Tänasel päeval pole Ratasele peaministrina midagi ette heita,sest momendil ta helbib oravate poolt paigaldatud aeglast miini pikaajalise aktsiiside tõusu näol ja Ansipi ja Ligi seadusevastast tegevust ravi-ja töötuskindlustusmaksete kaaperdamise näol potjomkini küla ehitamisel.Praeguse RK koosseisu puhul on kesikutel väga raske midagi valitsuses korda saata,sest väga raske on sotse eemaldada valitsusest,sest asemele võtta pole kedagi.\nKeegi veel "püüab" vanade vahenditega -- "läksite keskiga punti, seda rahvas ei andesta, blaa, blaa, blaa .." No anna mõistust! Keski võib vastupidi just irlikate päästeinglina kujutada, andes irlile erakordselt tähtsad ministrikohad, vaatamata nende olematule toetusele. Paraku oskas irl oma jobudega selle võimaluse kohe maha mängida hakates looma uut "eriti parempoolset" tulumaksuseadust (mida siga kah ei söö), rääkimata ülemõistuse kahjulikust ja tagurlikust keskkonnapoliitika jätkamisest, eesti suurima loodusrikkuse, metsa, sihikindla hävitamise lubamisest "ärimeeste" meeleheaks.\nTeie 3 RE SOTS JA IRL keerasite 17 aastaga eesti p...e nii et ära enam kaaguta. Mine oma jobude aertajatest ja süüdimatute ministritega kukele. Ja esimees võiks ajada nädalase habeme maha enne kui tv esineb .Pozor.\nPingviin 14.11.2017 06:46\nTeie 3 RE SOTS JA IRL keerasite 17 aastaga eesti p...e nii et ära enam kaaguta.\nKui aus olla,siis seda pekki keeramist (veel suuremas ulatuses) jätkatakse KESIKUTE-SOTSIDE juhtimisel.IRL kiidab seda sigadust vaikselt kaasa.\nIRL on võimeline Eestimaa Kremlile maha müüma.\nmüüvad isamaad hulgi ja jupiti....\nTeie ülbus ei lase enda ümber näha seda mida peaks.\nValitsuses istute käsikäes Kremli lepingupartneritega,kes loodavad eesti keele peatset hukku ja järelikult toetate jätkuvat venestamist ja aina uute ja uute vene hordide siiasaabumist,vanadest "vägitegudest" kõigi siiajätmist ja nüüd koguni valimisõiguse kehtestamisest rääkimata. Toetate sotse,kes peavad eesti rahvuslust düstroopiaks---ilma teie reetlikuseta,poleks vasakpööret riigis toimunud,mis nüüd on paisatud hinnatõusude ja aina lollimate otsuste pöörisesse.. Nüüd siis Tallinn---istute rõõmsalt ühe laua taha inimesega ,kelle minevik on kriminaalne ja kuritegu kinnimätsitud, samuti naisega,kes igal võimalusel EEstit maha teeb jamida te siis enda arvates seal pealinnas oma väheste häältega ära suudate teha---otse välja öeldes sittagi. SEe on nii nagu kommunistid olid sellepärast kommunistid (nautisid kõiki hüvesid) et ÕÕNESTADA CCCP;i seestpoolt. Riisalu ütles veel sellised sõnad,et kõige hullem oleks REffide ja EKRE valitsus.Kes annab sellele hampelmanile õiguse solvata eestlasi,kes veeeeeel loodavad,et ka neid kaitstakse ja seda teeb ainsana EKRE,teie võiksite sõna "ISAMAA" oma partei nimest aga kustutada---müüdavad,ostetavad kelgunöörid. Peale eilset läks aga igasugune soov üldse enam valima minna,sest teil on kõige tähtsam ainult niigi kõrgepalgaliste palk,kuigi ülejäänud rahvas virleb vaesuses,või vahetataksegi rahvas välja,eestlased kasigu siit minema (mõtlen neid kirikurotte) ja venelased asemele,sinna te tüürite neetud variserid.\nKas juba ära ei tüüta\njobutada teemal,et kesikud on kremli käsilased.Too üks konkreetne näide,mida on kesikud teinud Kremli käsul ja EV omariikluse lõpetamiseks?Kui sul harimatul jobul konkreetset vastust ei ole,siis jäta oma mõttetu ja idiootlik lahmimine või mine ja võta oma tabletid ükskord ära,rahuned maha.Rumalad inimesed ja poliitikud on eesti suurimaks probleemiks.\nKas juba ära ei tüüta 14.11.2017 09:28\njobutada teemal,et kesikud on kremli käsilased.Too üks konkreetne näide\nKONKREETNE näide on KOOSTÖÖLEPING Putini parteiga!Mingil arusaamatul põhjusel seda lepingut ei taheta mitte mingi hinna eest ära lõpetada.\nMeeldetuletus Seederile: IRL sõnumi koostavad ja kannavad edasi need kes IRL-is on, mtte need, kes on sealt lahkunud.\noma tegemata tööd teiste kaela ajada on nõme....\nKuigi lahkumine on sõnum iseenesest - nagu rotid uppuvast ......\nHomopropaganda asutus EIK tegeleb ebaseaduslikult isikuandmete töötlemisega\nSeeder ja IRL ning kõik ülejäänud erakonnad, kas te olete eestimeelsed ja Eesti riigi kodanike turvalisuse ja heaolu eest väljas?\nKui jah, siis uurige EIK (Eesti Inimõiguste Keskuse ehk homopropaganda võrgustikku kuuluv asutus) Eesti riigi ja rahva vastast kuritegelikku tegevust.\nMuide, see asutus saab ka suurt toetust Eesti riigi eelarvest - uurige ka seda, kes seda toetust sellele homopropagandat tegevale asutusele lubas ja andis.\nIRL, lisainfot selle pederastiapropagandat tegeva ja ebaseaduslikult Eesti kodanike isikuandmeid töötleva asutuse kohta leiate siit:\n... ja siit ...\nHakake juba täna sellega tegelema ja ärge uurimisega ja EIK tegelinskite vastutuselevõtmisega venitage.\nLoodan, et IRL justiitsminister ja ka KAPO võtavad Eestis olevad pederastia- jt seksuaalhälvete propaganda võrgustikku kuuluvad asutused tõsise uurimise alla ja oma südame asjaks.\nKuigi Eesti Valitsus on üdini sotsialistlik ja homo-multikulti karva, ei ole neil rahva mandaati kasutada Eesti rahva maksuraha jäledate seksuaalperverssuste promomise toetamiseks Eesti rahvale kuuluval territooiumil.\nKodanikuna nõuan nii LGBT, EIK jt pederastiapropaganda võrgustikku kuuluvate asutuste sulgemist, kuna nende asutuste kaudu toimuv tegevus ohustab Eesti rahva ja riigi julgeolekut.


Geograafia Ja Reisimine | Jaanuar 2022\nKategooria: Geograafia Ja Reisimine\nIse-Shima rahvuspark, rahvuspark Shima poolsaarel, Honshu kesklinn, Jaapan. Selle kaks peamist linna on Ise, mis on kuulus oma Shintō pühapaikade poolest, ja Toba, meresadam, mis valvab Ise lahe lõunapoolset sissepääsu (Ise-wan). Lahel on palju saari ja see on tuntud oma Mikimoto kultiveeritud pärli poolest\nSaalomoni Saared, riik Vaikse ookeani edelaosas. See koosneb Melaneesia vulkaaniliste saarte ja korallide atollide kahekordsest ahelast. Riik hõlmab suurema osa Saalomoni ahelast, välja arvatud Buka ja Bougainville, kaks loodepoolsest saarest, mis moodustavad autonoomse piirkonna\nMarrakech, Maroko keskosa pealinn. Esimene Maroko neljast keisrilinnast asub Tennsifti jõest lõunas viljaka, niisutatava Haouzi tasandiku keskel. Iidne linnaosa, tuntud kui medina, määrati UNESCO maailmapärandi nimistusse 1985. aastal. Marrakech andis\nÉvora, linn ja concelho (vald), Lõuna-Kesk-Portugal. See asub viljakas orus, mida ümbritsevad madalad künkad, 110 miili (110 km) Lissabonist idas. Algselt tuntud kui Ebora, see oli 80–72 e.m.a Rooma väejuhi Quintus Sertoriuse peakorter ja see jäi pikka aega oluliseks\nSaitama, Saitama ken (prefektuur) pealinn, Honshu ida-keskosa, Jaapan. Prefektuuri kaguosas asuv linn loodi 2001. aastal endiste Urawa, Yono ja Ōmiya linnade ühinemise teel. See asub Tokyo-Yokohama suurlinna põhjapiiri lähedal,\nWall Street, tänav New Yorgis, kus asusid mõned Ameerika Ühendriikide peamised finantsasutused.\nDevon, Inglismaa haldus-, geograafiline ja ajalooline maakond. See moodustab osa Suurbritannia edelapoolsest (või Cornishi) poolsaarest ja on läänest piiratud Cornwalli ning idast Dorseti ja Somersetiga. Bristoli kanal asub põhja pool ja Inglise kanal piirneb sellega lõunas.\nManila, Filipiinide pealinn ja pealinn. Manila on neli sajandit olnud Filipiinide peamine linn ja on nii tööstuse kui ka rahvusvahelise sisenemissadama keskus. See asub Luzoni saarel ja levib mööda Manila lahe idakallast.\nMemphis, linn, Shelby maakonna asukoht, Tennessee äärmuslik edelanurk, Mississippi jõe ääres. See on osariigi kõige suurema rahvaarvuga linn ja asub Tennessee suuruselt teise suurlinnapiirkonna keskmes. Lisateave Memphise ajaloo, vaatamisväärsuste ja kultuuri, sealhulgas selle panuse kohta muusikasse.\nKesk-Jaava, propinsi (või provinsi; provints), Kesk-Jaava, Indoneesia. Seda piiravad läänes Lääne-Jaava (Jawa Barat) provints, põhjas Java meri, idas Jaava (Jawa Timur) provints, lõunas India ookean ja Yogyakarta daerah istimewa (eripiirkond).\nBrașov, linn, Brașov județi (krahvkond) pealinn, Rumeenia keskosa. Üks riigi suurimaid linnu asub Transilvaania Alpide põhjapoolsel nõlval (Lõuna-Karpaadid), ümbritsetud kolmest küljest mägedega, maanteed mööda Bukarestist loodes loodesse 170 miili (170 km). Asutatud\nNavojoa, linn, Sonora estado lõunaosa (osariik), Mehhiko loodeosa. Mayo jõe lähedal asuvas California lahe rannikualal paiknev Navojoa on kaubandus- ja tootmiskeskus suurele piirkonnale, kus rahvaarv ja tootmine on alates 1950. aastatest arenguga märkimisväärselt kasvanud.\nPrantsusmaal Vierzoni linna ajalugu ja geograafia.\nLouisiana, Ameerika Ühendriikide osariik. See on piiritletud naabritest - põhjas Arkansas, idas Mississippi ja läänes Texas - nii looduslike kui ka inimeste loodud piiridega. Mehhiko laht asub lõunas. Pealinn on Baton Rouge.\nVeliko Tŭrnovo, majesteetlik vanalinn Põhja-Bulgaarias. Veliko Tŭrnovo (Suur Tŭrnovo) hõivab Yantra (Jantra) jõe 800 jala (240 meetri) lookleva kuristiku kohal vertikaalsed peaaegu nõlvad. Terrassidesse ehitatud majad näivad olevat üksteise otsa laotud. Jõgi jagab linna\nSileesia, ajalooline piirkond, mis asub praegu Edela-Poolas. Sileesia oli algselt Poola provints, mis sai Böömi krooni valduseks 1335. aastal, läks selle krooniga 1526. aastal Austria Habsburgidele ja Preisimaa viis selle 1742. aastal. 1945. aastal, II maailmasõja lõpus, Sileesia\nJaapani Alpid, mäed, Honshu keskosa, Jaapan. Jaapani Alpide mõistet kasutati Hida ahelikus esimest korda 19. sajandi lõpus, kuid nüüd hõlmab see ka lõunas asuvaid Kiso ja Akaishi ahelikke. Vahemikud on populaarne suusa- ja mägironimispiirkond. Hida vahemik on lisatud\nRío Gallegos, linn, Santa Cruzi provintsi (provints) pealinn, äärmine Lõuna-Argentina. See asub Gallegose jõe suudme lõuna (paremal) kaldal Atlandi ookeanist sisemaale, Magellani väinast umbes 65 miili põhja pool. Asutatud aastal 1885, sai selle nimeks Blasco\nMullivann, pöörlev ookeanivool, suuremahuline pööris, mida tekitavad tõusude ja languste vastastikune mõju. Sarnaseid voolusid, millel on keskne allavool, nimetatakse keeristeks ja neid esineb seal, kus ranniku- ja põhjakonfiguratsioonid pakuvad märkimisväärse sügavusega kitsaid läbipääsu. Veidi\nNagoya, Aichi ken (prefektuur) pealinn, Jaapani Honshu keskosa ja üks riigi juhtivamaid tööstuslinnu. See asub Ise lahe tipus. Nagoya ajalugu pärineb aastast 1610, kui võimsa Tokugawa šogunaadi Owari haru püstitas suure lossi. Pärast Meiji\nmillest tehakse kustutuskumm


Inga Kuusik -24kg - Figuurisõbrad\nmaha võetud kilod-24 kg\nOlen kaaluga kimpus olnud kogu oma elu. Kutseka ajal sai katsetatud erinevaid dieete. Aga kui asjaga püsivalt ja järjepidevalt ei tegele, siis pole ju asjal mõtet. Enne oma teist last õnnestus mul kaalus alla võtta 25 kg,kuid.. .Rasedusega tuli kõik kolinal tagasi ja jäi. 2013 aastal kui kaalusin 89kg alustasin omal käel allavõtmist. Aga üksi vaikselt omaette nokitsedes tol korral väga palju ei õnnestunud -5kg. Loomulikult seegi asi. See püsis kuni eelmise aasta aprillini. Siis otsustasin, et üksi ei lähe see asi kuidagi ja otsustasin figuurisõpradega liituda. Otsustasin, et niisama proovima pole ju mõtet sinna gruppi minna. Kui juba läksin, siis tuli asi korralikult käsile võtta. Seega 8.04.2015 kaalunumbriga 84.0 kg ma sinna läksin. Otsus oli tehtud ja nüüd oli vaja vaid tegutseda. Algus oli raske ja harjumatu, kuid kui asjad ja ühikud enamvähem selged siis läks juba kergemaks. Ma ei ole pidanud loobuma mitte millestki. Lihtsalt kogustes on asi ja loomulikult peavad olema toidukorrad .Mitte sööma 1 kord päevas-seega terve päev näksides .Kuna töötan pagar-kondiitrina, siis alguses kartsin ka seda, kuidas ma sellega hakkama saan, sest proovima ju ikka peab, mida kokku keerad. Aga polnud hullu ,kõik toimis ilusti. Õnneks pole mul mingeid kaaluseisakuid olnud.\nAlgselt oli eesmärgiks 64 kg, kuid kui selleni jõudsin, muutsin veidi plaani. Võtsin täpselt niipalju veel alla, kuni ennast hästi tundsin, ei ajanud taga mingit konkreetset numbrit. Nüüd kaal kõigub 59-60 vahel ja olen väga rahul. Super tunne on ju minna poodi ja ilma suurema peavaluta leida endale sobivaid rõivaid. Ja loomulikult ennast kiitmast ma ei väsi. Tuleb olla hästi positiivne. Alustada tuleb oma mõtlemise muutmisest. Enda jaoks tuleb selgeks teha, mida sa soovid ja milleks. Kõik algab peast, isegi kehakaalu langetamine.